Génesis 38 QA97 - Uca urunacasti Judá chachajj - Bible Search\n1Uca urunacasti Judá chachajj jilanacapat sarakawayjjasinjja, Hira sat jaken utaparu jaquiriw sarjjäna, uca jakesti Adulam sat chekanquirïnwa. 2Uca chekansti, Judá chachajj Súa sat cananeo jaken phuchaparuw uñjäna, ucatsti jupampiw casarasjjäna. 3Cunapachatejj jupampëjjän ucqhasti uca warmejj usurëjjänwa, mä yokall wawa wawachasjjäna, ucarusti Er sasaw suticharaquïna. 4Wastatampi usurëjjasinjja yakha wawanëjjaraquïnwa, ucarusti Onán sasaw suticharaquïna. 5Uca khepatsti wastatampi wawaniquïscänwa. Uca wawaparusti Sela sasaw suticharaquïna. Cunapachatejj uca wawanïcän ucqhajj Judájj Quezib sat chekancänwa.\n6Judästi Er sat jilïr yokaparojj, Tamar sat warmimpiw casarjjäna. 7Ucampisa Er chachajj Tatitu Dios nayrakatanjja jan wali sarnakäna, ucatwa Diosajj juparojj jiwayjjäna. 8Ucat Judäjj Onanarojj saraquïna:\n—Jilaman viudapampi casarasim, ucat cuñadon luräwinacap phokharaquim, uqhamat jilamajj juma toke wawanïñapataqui —sasa.\n9Ucampis Onán chachajj amuyasïnwa wawanac nazcaspän ucanacajj janiw jupan wawapa satäcasapänti. Ucatwa sapa cuti jilapan viudapampi iquintcän ucqhajj janiw usuriptayañ muncänti, jan ucasti orakeruquiw waranucünjja, uqhamat jilapajj jan jupa toke wawanïñapataqui. 10Tatitusti Onán chachan uqham luratapatjj wal colerasïna, ucatwa juparus jiwayaraquïnjja. 11Uqhamasti Judäjj Tamar yojjch'aparojj sänwa:\n—Jumajj jichhajj viudätawa, ucatsti awquiman utapar sarjjam, ucan jacaraquim Sela yokajjan jilsuñapcama. Mä toketjja Judäjj amuyaraquïnwa, inampis Selajj jilanacapjam jiwjjaraquispa uca. Uqhamwa Tamar warmejj awquipan ucar sarjjäna.\n12Tiemponacajj pasawayjjänwa, Judá jaken warmipas jiwjjaraquïnwa, ucasti Súa jaken phuchaparaquïnwa. Cunapachatejj Judá jakejj lutu isi apsusjjän ucqhasti Timnat sat marcaruw sarjjäna, cawqhantejj ovejanacat t'awra yawisipcän ucaru. Hira sat adulamita amigoparaquiw compañänjja. 13Tamarasti awcch'ipan Timnat sat marcaru t'awra yawir saratap yatisinsti, 14viuda isip apsusïna, ucatsti mä velompiw janjjatasiniraqui, jan qhitimpis uñt'ayasiñataqui, ucatsti Enaim marca puncu mantañaruw kont'asi, ucasti Timnat thaquinquiwa. Ucsti luränwa Selan waynäjjatap yatisina, ucatsti janiraquiw jupampi casarapcataynati.\n15Cunapachatejj Judá chachajj uñjän ucqhasti mä jan wali sarnaker warmïcaspas uqhamwa amuyäna, velon ch'okt'atätap laycu. 16Thaquit maysaru saraktasinsti uca warmiruw jicjjati, janiraquiw yojjch'apätapjja yatcänti, ucatsti sänwa:\n—Nayajj jumampiw iquintañ munta —sasa.\n—¿Nayampi iquintasasti cunsa churitäta? —sasaw warmejj saraquïna.\n17—Tamanacajjat mä cabrito irpayanïma —sasaw Judäjj saraquïna.\n—Waliquiwa, ucampisa mä prenda jaytita, jumanquirit cunäpasaya, uca cabrito irpayaniñamcama —sasaw warmejj saraquïna.\n18—¿Cunsa munta nayan jaytañajj-jja? —sasaw Judäjj jisct'araquïna. Warmisti:\n—Sellompi, cordonapamppacha, thujrumampi jaytawayita —sasaw saraquïna.\nJudästi take ucanacjja churjjänwa, ucatsti uca warmimpiw iquintäna, usur jakeptayaraquïnwa. 19Ucjjarusti Tamar warmejj sarjjänwa, velopsti apsusjjaraquïnwa, ucatsti lutu isipampiw isintasjjaraquïna.\n20Uca khepatsti Judäjj adulamita amigopampiw mä cabrito irpayjjaraquïna, warmejj uca prendanac cuttayjjañapataqui, ucampis amigopajj janiw jicjjatcjjänti. 21Ucat uca chekan jaquir jakenacaru jisct'i:\n—¿Cawquinquis uca Enaim chekan kont'atäcänsa uca jan wali sarnaker warmejja? —sasa.\n—Acanjja janiw cuna jan wali sarnaker warmis utjquiti —sasaw jakenacajj sapjjaraquïna.\n22Ucatsti jupajj Judá chachan ucaruw cuttänjjäna, saraquïnwa:\n—Janiw uca warmirojj jicjjatancti, uqhamarus jakenacajj sapjjaraquituwa: ‘Janiw acanjja cuna jan wali sarnaker warmis utjquiti’ —sasa.\n—Cunanactejj jaytancäyät ucanacjja catusiscpan, jan qhitis uqham jiwasat sawcasiñapataqui; ucampisa nayajj cabritjja apaysmawa, jumasti janiw jicjjatancaractati —sasa.\n24Ucat quimsa phajjsi pasatatsti jakenacajj Judá chachar yatiyiriw jutapjjäna:\n—Yojjch'amajj yakha chachanacampiw sarnakatayna, jichhasti usuriraquiwa —sasa.\nUcatsti Judá chachajj jach'atwa arsu:\n—¡Irpsunisin ninampi phichhantapjjam! —sasa.\n25Irpsunipcän ucqhasti, Tamar warmejj awcch'ipar yatiyiriw qhitäna: “Qhitincquitejj aca yänacajj ucaw usuriptayawayitu. Jumajj wal wali uñjjatam qhitinquisa aca sellojja, uqhamarac cordonapasa, aca thujrusa” sasa. 26Cunapachatejj Judá chachajj yänacapa uñt'asïna ucqhasti sänwa: “Jupajj janiw cuna juchanïquisa, nayaw juchanïtjja, Sela yokajjampi jan casaratajjatjja” sasa. Ucatsti janipuniw mayampsa jupampejj iquintcjjänti.\n27Tamarajj wawachascän uca urusti ispa wawachasïnjja. 28Naciñ horasasti maynïrejj amparapwa loksunïna, ucatsti parterajj mä wila ch'anqhampiw chint'araquïna: “Acaw nayrakata nacejja” sasa. 29Ucampisa ucspachaw wawajj amparapjja ayantasiwayjjäna, ucatsti jilapaw nayrakat nacïnjja. Ucatwa parterajj Fares sas sutichänjja, saraquïnwa: “¿Cunjämarac jumasti nayrakat mistuntasti?” sasa. 30Ucjjarusti maynïri wawaw naciraquïna, cawquïritejj wila ch'anqhampi chint'atäcän uca, juparusti Zara sasaw suticharaquïna.


The Public Voice: Derechos de privacidad ukax uraqpachan sarantañatak mä amtawa · Global Voices Aymarata\n(es) ukan jaqukipiri\tLaura Moreno\nJaqukipäw uñt'ayata/apkatata 29 Lapaka phaxsi 2012 8:40 GMT\nPä waranqa tunka payani marana aka taypi sata phaxsita niya tunka payani uru jalkipana sociedad civil mundial aka privacidad ukat libertad de expresión arjatirinakatakix aka urux askipuniwa. The Public Voice [en] tamachäwix Uruguay markan lurawayi.\nCC por The Public Voice\nAruskiptawin jist´añatakix, encuestanak wakt´ayañatakix jan ukax kunayman arunakat aruskipt´añatakix #tpv12 uka chimpumpiw mantapxäna. Tantachawin amtawipax markanakan yatiyawipa, kunjams taqpach markanakan jaqinakan luratapat yatiyirit ukanak yatxañatakinwa. Ukhamarus uka tantachawin sociedad civil ukankir jaqinakax mirt`atapat jaqinakar lurawitapat yatiyirita ukhamarus kunjams yaqhanak uk uñjasipki uk uñakipxäpxi, maysatuqina yaqha yatirinak aka perspectivas políticas, legales y tecnológicas de hispanoamerica uksat yatxatapxäna. Ukat jupanakax gobiernopir sector privado uksampir aka jaqinakan lurawitat yatiyirita amuyt`asipxañamawa arst`awayäpxi.\nAka tantachawix internet uksan ingles aruta español aruta uka arunakat uñjasïnwa. inglés ukhamarak español aruna.\nMä urunaki yatirir jaqinakax markanakan yatiyawipa, kunjams taqpach markanakan jaqinakan luratapat yatiyiri ukanak yatxañatakina. Aka tecnologías de vigilancia ukhamarak kunjams libertad de expresión y derechos humanos markachirinakarux wakt´ayapxi taki ukanaka Amuyt`awayäpxi. Ukatarak perspectivas políticas, legales y tecnológicas de Hispanoamerica ukanak yatiqäpxi. Aka tantachawix markachirinakar nayra 34ª Conferencia Internacional de Autoridades de Protección de Datos y Privacidad ukhataw yanapt`i, ukhamarak taq`pach agencia gubernamentales del mundo ukanakan amparapankiwa. Ukat aka uñjasma. Ukhamarak akax walpun markachirinakar amuyt`ayaspa.


Morales Jilïr Irpirix Dignidad Paylläw 50 waranq irxatki uka kamachw rixt'awiyi\nDignidad Paylläw irxatki uka kamach rixt'kasa (Jamuqa: UCP)\nEvo Morales Jilïr Irpirix 1196 Kamachw rixt’awiyi, ukampix 50 waranq sapa phaxsix Dignidad Paylläwir irxatapxani. Anchhax markasanx waranq waranq jilïr jaqit jilaruw uka paylläwix churata.\n“Aka kamach rixt’añax kusiskañawa, Dignidad Paylläwiw ukampix 50 waranq sapa phaxsix irxatata. Jilanaka kullakanakarux, jutir phaxsit uksarux irxatatäxaniwa sasaw sañ muntha” sasaw tata Moralesax Marka Jach’a Utan jilïr jaqinakarux arxayawiyi.\nUraq manqhat apsut phäñanak kutkatayasiwayxtan, qullqichir utanakas kutkatayasiwayxtan ukatw akham payllañax utji, yamakis qullqix markachirinakar yanapañatakiw kikipat jalanuqata sasaw jupa tata irpirix arsuwiyi.\nDignidad Paylläwix janiw Bonosoljamäkiti, janirakiw BoliVidjamäkisa, neoliberal irpirinakax janiw 2005 marat nayrax taqinir payllapkänti, jichhax waranq waranq jilïr jaqit jilaniruw payllatäxi sawiyiwa.\nDignidad Paylläwix janiw chhaqhtkaniti, utjaskakiniwa, uraq manqhat apsut phäñanak aljatampiw payllata, Bonosolamp BoliVidampix qullqichir utanakas aljatampiw payllatäna, ukax tukusirikïnwa.\n“Mayitax phuqhatäxiwa, Wali munasiñamp yäqasiñampiw jilïr jaqinakatakix” aka kamachx rixt’awaytha sasaw sawiyi.\nDignidad Paylläwix jiwañkamaw Bolivia markachirinakarux payllata, khithinakati 60 marat jilanïpki jupanakaru, markasan jakasipki jupanakaru.\nJichhakamax 300 waranqaw jilïr jaqinakarux payllatäna, jutir phaxsit uksarux 350 waranq payllxapxani./RAR


2 Crónicas 25 - Holy Bible [Aymara Bible 1997] - (2Cró 25)\nAmasiasajj cunapachatï pä tunca pheskani maranïna ucqhawa apnakañ kalltäna, Jerusalenanjja pä tunca llätuncani maraw apnakäna. Taycapasti Joadán sutinïnwa, Jerusalén marcanquiriraqui.\nAmasiasana luratanacapasti Tatitun nayrakatapanjja chekapänwa, ucampis janiw sarnakcänti suma cheka chuymampi.\nCunapachatï Amasiasajj reinopana sum utt'ascäna ucqhajja, awquiparu jiwayapcäna uca take oficialanacaruw jiwarayäna.\nUcampis janiw jupanacan wawanacaparojja jiwaraycänti, cunjämatï Moisesan kellkata libropana Tatitojj siscäna aqham sasa: “Awquinacasti janiw juchañchatäcaniti jiwañapataqui, wawanacapan juchanacap laycujja, ni wawanacasa jiwañapataqui juchañchatäcaspati awquinacapan juchanacap laycujja, jan ucasti sapa mayniwa juchanacapa laycujja jiwani” sasa.\nAmasías reyisti Judá, Benjamín orakenacanquir take chachanacaruwa tantachäna, ucatsti familiatcamwa waquicht'äna soldadonacan jilïrinacapamp irpata. Ucatjja jakenacwa jaqhuyäna pä tunca maranita amstaru, utjänwa quimsa pataca waranka chhijllata soldadonaca, guerrataqui waquichata, jupanacasti janc'aquïpjjänwa lanzanaca, escudonaca apnacañataqui.\nUqhamaraquiw mä arust'äwin mayïna israelitanacata pataca waranka soldadonaca, quimsa waranka quimsa pataca keli kollkenacampi.\nUcatsti Diosanquir mä chachawa jupan nayrakataparu jutäna, aqham sasa: —Jach'a rey, Israelan ejercitopajj jan jumampejj chicachaspanti, Tatitusti janiw Israelampïquiti, Efraín orakenquir uca take jakempejja.\nJumatejj jupanacan yanapapampi ejercitom ch'amañchasiñ munäta guerraru sarañataqui ucajja, Diosajj aynacht'ayätamwa uñisiriman nayrakatapanjja, Diosaw ch'amani yanapañataquisa, tincuyañataquisa —sasa.\nAmasías reyisti Diosanquir jakerojj jisct'änwa: —Ucatsti, ¿camachatänisa quimsa waranka quimsa pataca kilo kollke Israel ejercitoru churcta ucampejja? —sasa. Ucjjarusti Diosanquir chachasti sänwa: —Tatitunjja juc'ampiwa utji ucat sipansa jumar churañataquejja —sasa.\nUcatsti Amasiasajj jaljtayjjänwa Efraín oraketa jupamp chicachasiñatac tama soldadonacajj jutcäna ucatjja, jupanacajj utanacaparuw cutt'jjapjjäna. Ucampis jupanacajj walwa colerasipjjäna Judänquirinacataquejja, ucatjja wali coleratawa utanacapar cutt'apjjäna.\nAmasiasasti ch'amachasisinjja ejercitopjja Sal sat valleruwa apäna, ucatjja Seir chekanjja tunca waranka chachanacaruwa jiwarayäna.\nUcjjarusti Judá orakenquiri jakenacajj yakha tunca waranka jakenacampi preso catuntanipjjäna, ucatsti mä karka kollu pataruw apapjjäna, ucatcamwa jupanacar jakontanipjjäna, uqhamatwa takeni jisc'a jisc'a tucusipjjäna.\nUccañcamasti Amasiasajj cawquïr tama soldadonacarutejj jan jupamp chicachasiycäna guerrar sarañataqui, jan ucasti utanacaparuqui cutt'aycäna ucanacasti, mantantanipjjänwa Judá orakenquir marcanacaru, Samariata Bet-horón ucacama, quimsa waranka jakenacaru jiwarayasina, ucatsti walja yänaca lunthatasawa apasipjjäna.\nAmasiasajj Edom chekanquir jakenacaru atipjasa cutt'anjjasinjja, Seir chekanquir diosanacwa apasinïna, ucatjja jupan diosanacapatwa uñt'asïna, ucanacarusti inciensonaca naqhayasawa yupaychäna.\nTatitusti Amasías reyitaquiw colerasïna, ucatsti mä profetaruw qhitanïna aqham sañapataqui: —¿Cunatsa jumajj yakha marcanquir diosanacapan ucar sarta, cawquïrinacatejj jumarojj jan khespiycäyätam ucarojja? —sasa.\nCunapachatï profetajj parlcäna ucqhajja, reyejj aqham sasaw juparojj cutt'ayaraquïna: —¿Nanacasti jumarojj reyin amuyt'ayiripatti utt'ayasipjjsma? Janiqui ucanac parlcamti. Jan ucajj ¿jiwayayasicha muntajja? —sasa. Profetasti ucjjarojj janiw juc'amp parlcjjänti, ucampis aqham sasaw säna: —Nayajj yattwa, Diosajj jumar tucjawa amti aqham luratamata, uqhamarac ewjja arunacajjaru jan ist'atamatsa —sasa.\nUcampis Judá orakenquiri Amasías reyejja yakhanacana ewjja arunacaparuquiwa arcäna, ucatsti mayniruwa qhitäna saniñapataqui Israelanquiri Joacaz chachan Joás yokaparu, Jehú chachan allchhiparu, aqham sasa: “Jutam, ucatsti ajanunacasa uñcatasiñäni” sasa.\nUcatsti Joás reyejj ucjjarojj aqham sasaraquiw yakha aru apayanïna: “Ch'aphisti libanonquiri cedro kokarojja aqham sasaw säna: ‘Phuchama yokajjaru churarapita warmipäñapataqui’ sasa. Ucampis ch'uminquiri mä animalawa ucanjama pasasina ch'aphirojj tacsuwayi.\nJumajj sistawa: Edomitanacaruw atipjta, sasa. Ucatwa jumajj jach'a jach'a tuctajja, uqhamarac jach'a cancañanacsa thakaractajja. Ucampis jumajj utaruqui kheparam. ¿Cunatsa juman jan walt'añanacjja muntajja, uqhamarac Judá marcan aynacht'añapsa?” sasa.\nUcampis Amasiasajj janiw jupar ist'cänti, Diosaw uqhamäñapataqui wact'ayäna uca laycu, Joás reyin amparapar catuyañataqui, jupan Edom chekanquiri diosanacapar saratap laycu.\nUcatsti Joás reyejj wact'ayasïnwa Amasiasampi jiquintasiñataqui Judá orakenquir Bet-semes sat chekana.\nUcatsti Judá ucanquirinacajja Israelan atipjatawa uñjasipjjäna, ucatjja sapa mayniwa utanacaparcama jaltjjapjjäna.\nIsraelanquiri Joás reyisti Judänquiri reyirojja preswa catuntäna Bet-semes chekana, ucatsti Jerusalenaruwa irpäna, uca marcan perkapjja pataca quimsakallk tuncan metro jist'jayäna, Efraín Puncuta kalltasina Esquina sat Puncucama.\nUcjjarusti catuntasiraquïnwa take kori, kollkenacapa, uqhamarac Diosan templopana take yänacatejj utjcäna ucanacatsa, cawquïrinactejj Obed-edom chachajj apnakcäna, uqhamarac reyin palaciopan imatanacapatsa. Ucatjja mä kawkhaniru preso catuntasinjja, Samaria marcaruw cutt'jjäna.\nJudá orakenquiri Joás chachan Amasías yokapasti, tunca pheskani marampiwa jacascäna, Israelanquir Joacaz chachan Joás reyin jiwjjatapatjja.\nUcat ucjjar Amasías reyin luratanacapasti kellkatawa kalltat tucuycamajja Judá, uqhamarac Israel ucanacanquir reyinacan sarnakäwipa libropana.\nCunapachatï Amasías reyejj Tatitut sarakjjäna ucqhajja, Jerusalén marcanjja Amasías contraw jan wali lurañataqui amtapjjäna, ucampis jupajj Laquis sat chekaruw jaltjjäna. Juparusti uca marcacama arctasinwa jiwayapjjäna.\nUcatsti amayapa mä caballota apasinjja nayra awquinacapampi chicwa Davidan Marcapana imt'jjapjjäna.


Levítico 12 QA97 - Tatitusti Moisesaruw parläna; aqham - Bible Search\nWawachasir warmin k'omachasiñapjjata\n2“Israelitanacarusti aqham saraquim: Cunapachatejj mä warmejj usur jakeptani, ucatsti mä yokall wawa wawachasiraquini, uca warmisti pakallko urucamawa k'añu uñjasini, cunjämatejj phajjsi wilapan jutatajj uñjasirïqui uqhama. 3-4Uca yokall wawasti quimsakallko urururaquiw chhojjorasiñapan lip'ichipajj qharekatäjjani, ucampisa taycajj quimsa tunca quimsani urunacampiw k'omachasiraquini wila jutatapatjja. Cunanacatejj Tatitur loktatäqui ucanacsti janipuniw llamct'caniti, janiraquiw Tatitumpi Jiquisiñ Carparus mantcaraquiniti, k'omachasiña urunacapan phokhasiñapcamajja. 5Ucampisa, cunapachatejj mä imill wawa wawachasini ucapachasti pä semanaw k'añu uñjasiraquini, cunjämatejj phajjsi wilapan jutatajj uñjasirïqui uqhama, ucatsti wila jutatapatjja sojjta tunca sojjtani urunacampiw k'omachasiscaquini.\n6“Cunapachatejj uca k'omachasiña urunacajj phokhasjjani, mä yokall wawa jan ucajj mä imill wawa wawachasitapatjja, ucapachasti taycajj Tatitumpi Jiquisiñ Carpäquis uca nayrakataruw sarani mä marani orko oveja apjjaruwayaraquini Tatitutaqui k'ala nact'ayasa loktaraquini, mä paloma wawampi jan ucajj mä palomampsa, juchanacat sacrificio loktatäcaspas uqhama. Sacerdoteruw take ucanacajj catuyatäjjani, 7sacerdotesti ucanacjja Tatitun nayrakataparuw loktjjaraquini, uqhamat jupataqui juchata pampachatäña jicjjatañataqui; uqhamataracwa uca warmejj wila jutatapatjja k'omachata uñjasjjaraquini.”\nUcawa yatichäwinacajja mä yokall wawana jan ucajj mä imill wawana naciñapa tokenacatjja. 8Ucampisa uca taycantejj jan ucacamajj mä orko oveja alañataqui kollkejj utjarapcani ucapachasti, puediraquiniwa pä paloma jan ucajj pä paloma wawanacsa apaniña, maysti takpacha nact'ayasin loktañataqui, maysti jucha luratata loktañataquiraqui; ucapachaw sacerdotejj uca warmitaquejj juchapat pampachatäña jicjjataraquini, uca warmisti k'omachataw uñjasjjaraquini.


Jichhurutaw Pre Kinder ukhamaraki Kinder tuqin yatiqirinakarux 200 Bs. payllañ qallantawayapxi | Radio San Gabriel\nEl Alto markanx sapa maranjamaw kawkir wawanakatix Pre Kinder ukatx Kinder tuqin yatiqirinakarux pä pataka Bolivianos qullqix luqtata sasinaw irpirinakax qhananchawayapxi. Ukasti wawanakax askin yanapatapxañapataki ukatx suman yatxatatañapataki, sasaw arsuwayapxi.\nUkakipanx jichhurux ukhamarakiw aka maranx payllañax qallantatax utjawayi sawayapxiwa. Ukampis jichhamayanx ukham payllañatakix paqallqu millones Bolivianos qullqiw irtataxa, sasinaw yatiyawayapxi. Ukampis kimsa tunka kimsani waranqa wawanakaruw yanapatani sasaw yatiyawayapxi.


Éxodo 27 QA97 - “Mä altara acacia sat maderat - Bible Search\nBroncet lurat altara\n1“Mä altara acacia sat maderat luraraquim, aca altarasti cajonäñapawa, ladorusa, anchorusa pä metro pä tunca pheskan centimetronïñapawa; altorusti mä metro pä tunca pheskan centimetroniraqui. 2Uca altaran esquinanacapataquisti pusi wajjranaca luraraquïta, ucanacasti sapa may altar esquinampisti mayaquïñapawa. Ucatsti uca altararojja broncempiw patatjja lip'suyaraquïta. 3Uca altarataquisti yänacjja broncetcamacwa luraraquïta, khella apakañsa, palanacsa, tazonanacsa, tenedoranacsa, uqhamarac nina sanc'a naqhañsa. 4Ucjjarusti mä rejilla bronceta luraraquïta, ucarusti pusi broncet lurat argollanacaracwa, rejillan pusi esquinaparu ucharaquïta. 5Ucatsti uca rejilljja uchätawa altar thiya aynacharu, uqhamata altar chicachica altokatancañapataqui. 6Ucjjarusti luraraquïtawa pä morok'o lawanaca ucampi callañataqui acacia sat lawata, ucarusti patatjja broncempiw lip'suyaraquïta. 7Ucatsti uca morok'o lawanacsti argollanaca taypi pasayapjjäta, uqhamata ucampi altara callañataqui. 8Uqhamasti uca altarjja p'iywa luräta lawata, cunjämtejj kollun uñjctajja uca quipcaqui.\nTatitumpi Jiquisiñ Carpan patiopa\n9“Ucjjarusti Tatitumpi Jiquisiñ Carpataquejj mä patio luraraquïta. Uca patio aynach tokerusti lino c'anthitata lurat cortinanïñapawa, largorojj pusi tunca pheskan metro janatatata. 10Ucampis pä tunca postenacasa, uqhamarac poste aynachar uchañataquisa broncet luratäñapawa. Ucampis ganchonacasa, anillonacasa kollketäñapawa. 11Uca quipcaraqui amsta tokerusti cortinanïñaparaquiwa largorojj pusi tunca pheskan metro, pä tunca postenacani, uca poste aynachar uchañatac pä tunca broncet luratäñaparaquiwa, uqhamarac ganchonacapasa, anillonacapasa kollket lurataraqui. 12Inti jalanta tokerusti cortinanïñaparaquiwa, takpach patioru ancho toker janatatata pä tunca payan metro chicatani, tunca postenacani, uqhamarac tunca broncet lurata planchanaca poste cayur uchañataquiraqui. 13Uqhamarac inti jalsu tokerusti patiopajj cortinanïñaparaquiwa anchorusti pä tunca payan metro chicatani. 14Mantañ maysa thiya tokerusti pakallko metro cortinanïñapawa, uqhamarac quimsa posteni, quimsa broncet lurata planchanacani poste cayur uchañataqui. 15Uca quipcaraqui maysa thiyasti pakallko metro cortinanïñaparaquiwa quimsa posteni, uqhamarac quimsa broncet lurata planchanacani poste cayur uchañataqui. 16Uqhamarac patioru mantañäqui ucqhasti llätunca metro cortinanïñaparaquiwa lino sat hilo c'anthitat lurat azul telata, wila morado telata, uqhamarac wila telata lurata. Ucampis uca cortinajja suma bordatäñapawa, pusi posteni, pusi broncet lurata planchanacani poste aynachar uchañataqui. 17Ucampis patio ladonacancqui uca postenacasti kollket lurata anillonacanïñapawa, uqhamarac kollket lurat ganchonacaniraqui, ucampisa poste cayuru uchañataquisti broncet luratäñapawa. 18Patiojja largorojj pusi tunca pheskan metronïñapawa, paypachasti anchorojj pä tunca payan metro chicatani, altorusti pä metro pä tunca pheskan centimetroniraqui. Ucampis take cortinanacajja lino sat hilo c'anthitat luratäñapawa, uqhamarac postenaca cayuru uchañataquejja broncet luratäñaparaquiwa. 19Ucampis uca carpanjja cuna yänacatejj munasqui apnakañataqui ucanacajja broncet luratäñapawa, uqhamarac uca carpan ch'acurunacapasa, pationa ch'acurunacapasa broncet luratäñaparaquiwa.\nLamparanac naqhayañatac aceite\n20“Ucjjarusti jumajj saraquim israelitanacarojja jupanacajj aceite oliva apanipjjañapataqui sapüru nina naqhayañataqui. 21Ucampis Aaronampi, wawanacapampiw uca lamparanacjja asquichapjjani uqhamata Tatitu nayrakatapanjja jayp'uta arumanthi khantatcama naqhañapataqui tantachasiñ chekanjja, ucasti suma arust'äwiru mantatäqui uca arca jac'ancqui uca velota ankäjjancañapawa. Aca leyisti wiñayataqui churatawa israelitanacaru, uqhamarac wawanacapan wawanacapataquisa.


Bible Verses On The Topic: Hospitality -> Good Character\nGood Character: [Hospitality]\nJesucristojj phokhapuniw Diosataquejja, juparaquiw aca sirviñataquejj utt'ayata, cunjämatejj Moisesajj Diosan utapan sirviñanjj phokcaraquïnjja uqhama.\nmank'at awtjatarusti mank'a churaña, jan utaninacarusti utamaru catokaña, jan isinirojj ist'ayaña, jake masirusti yanapt'añaraqui.\nSuma luräwinac luririt uñt'atäñaparaquiwa, ucanacasti acanacäñapawa: ¿Wawanac uywpachänti? ¿Utaparu tumpirinac catokerïpachänti? ¿Take asqui cancañampi jilatanacaru yanappachänti? ¿T'akhesirinacarojj yanappachänti? ¿Cuna yakha suma luräwinaccha lurpachäna?\nJan ucasti janc'aquïñapawa utapar visitanac catokañataquejja, takerus qhuyapt'ayirïñapawa, suma amuyun jake, asquiraqui, Diosar catuyata, suma yatichataraqui.\n1 Pedro 4:8-9\n Ucat sipansa jumanacanjja munasiñajj utjapunpan, munasiñasti walja juchanacwa perdonaraqui. Korpacht'asipjjaraquim jumanaccamajja mä suma chuymampi.\n Ucatsti uca arumpachaw cárcel uñjirejj Pablompir Silasampir chhojjrinacapjja jarekjjäna. Jupasti bautisasjjaraquïnwa familiapamppacha. Uca khepatsti Pablompir Silasampir utapar irpasinwa mank'ayäna. Jupamp familiapampisti Diosar iyawsapjjatapatjja, wal cusisipjjäna.\n [33-34] “Jaya marcat jutiri jakenacarusti cawquïrinacatejj jumanac taypin jacani ucarusti janipuni t'akhesiyapjjamti. Jumanacat maynïrïcaspasa uqhama uñjapjjam; juparusti munapjjaraquim jupajj jumanacjama jakëtapa laycu. Uqhamarusa jumanacajj Egiptonjja jaya jakenacäsipcaraquïyätawa. Nayätwa jumanacan Tatitu Diosamajja. ***\n Jesusajj jawsatanacan suma konuñanacjjaru kont'asipquipanjja aca ejjwa jupanacar churäna: “Cunapachatï maynejj mä casarasïwir jawsaycätam ucqhajja, jan kont'asimti jilïrinacan konuñaparojja, inampis purinispa jumat juc'amp yakha jilïri jawsayatajja, ucat uca jawsirejj jutasin siristam: ‘Konuñam aca maynir churam’ sasa. Ucatsti mä p'enkaw khepa konuñar kont'asir sarasma. Jan ucasti, jawsayatajj khepa konuñar kont'asim; ucat jawsayctam ucajj jutasin jumar sañapataqui: ‘Amigo, nayräjj suma konuñaru past'anim’ sasa. Uqhamanwa mä jach'añchäwi catokäta jumamp chic mesaru kont'atäpqui ucanacan nayrakatapanjja. Qhititejj jach'a jach'a tucu ucajja, jisc'ar tucuyatäniwa, ucampis jisc'ar tucurïqui ucasti jach'ar tucuyatäniwa.” Saraquïnwa jawsayqui uca jakerojj: —Cunapachatï mä mank'añ waquichäta ucqhajja, jan jawsayamti amigomaru, jilanacamarusa, familianacamarusa ni kamir uta jac'amanquirirusa; jupanacajj jawsayapjjaraquïtamwa, uqhamat cutt'ayjjapjjaraquïtam. Uqham mä fiesta lurcät ucqhajja: pobrenacaru, manconacaru, cojonacaru, juyqhunacaru jawsayam; jumajj cusisitäyätawa. Jupanacasti janiw jumarojj cuttayapquiristamti; ucampis jumajj asqui jakenacan jacatatäwipanwa catokjjäta —sasa.\n Ucapachaw cupëjjapancquis ucanacarojj sani: ‘Jutapjjam, jumanacajj Awquejjan bendicitanacapa, catokapjjaraquimay wiñay jacañjja jumanacataqui waquichatäquis uca, cawquïritejj aca orake kalltatpacha luratäqui. Cunapachatejj mank'at awtjayascäyäta ucapachaw jumanacajj mank'añ churapjjesta; uqhamarac cunapachatejj umat pharjayascäyät ucqhajj umsa churapjjaraquistawa; korpachasiñ thakhascäyät ucapachajja korpachapjjestawa. Cunapachatejj isejj jan nayan utjquitän ucapachajj jumanacaw churapjjesta; usutäscäyät ucqhajj jumanacaraquiw uñjiri jutapjjesta; carcelancascäyätwa ucarusti jumanacaraquiw tumpir jutapjjesta.’ Asqui jakenacasti juparojj sapjjaniwa: ‘Tata, ¿cunapachas jumarojj mank'at awtjatäsquir uñjapjjsma ucat mank'a churapjjsma? ¿Cunapacharaqui umat pharjatäsquir uñjapjjsma ucat umsa churapjjsma? Jan ucajj ¿cunapachacha korpachayasiñ thakasquir uñjapjjsma ucat korpachapjjsma? Jan ucajj ¿jan isincha uñjapjjsma ucat isi churapjjsma? ¿Cunapacharaqui usutsa, carcelansa uñjapjjsma ucat jumar uñjt'iri jutapjjta?’ Reyejj ucjjarojj saraquiniwa: ‘Khanacwa sapjjsma, nayan mä jilajjarutejj take ucanac lurapjjstajja alt'at chuymanïcchi ucasa, nayaruw uqham lurapjjesta.’ “Ch'ekäjjapancquis ucanacarojj saraquiniwa: ‘Nayat jithektapjjeta maldicitanaca, wiñay akquir ninar sarapjjam cawqhatejj waquichatäqui supayataqui angelanacapampitaqui ucaru. Cunapachatejj mank'at awtjatäscäyäta ucapachasti janiw churapquistati. Umat pharjatäscäyäta ucqhasti janiw umsa churapcaraquistati. Korpachayasiñ thakascäyäta ucqhasti janiraquiw jumanacajj korpachapquistati. Jan isinïcäyäta ucqhajja janiw churapquistati. Usuta jicjjatascäyäta ucqhasa, carcelancascäyät ucapachasa janiw uñjiri jutapquistati.’ Ucapachaw jupanacajj juparojj sapjjani: ‘Tata, ¿cunapachas jumarojj mank'at awtjata umat pharjata, jan utani, jan isini, usuta, carcelana, uñjapjjsma, ucat jan yanapapcsmatejja?’ Reyisti ucjjarojj saraquiniwa: ‘Khanacwa sapjjsma, mä jilajjarutejj alt'at chuymanïtap laycu jan lurapcsta ucajja, nayaruw uqham jan lurapquistati.’ Jichhajj wiñay t'akhesiñaruw jupanacajj sarapjjaraquini, asqui jakenacasti wiñay jacañaruraquiw sarapjjani.”\n Maynïr iyawsirinaca pist'ayasipanjja yanapt'apjjam. Visitanac jutipansti sumrac catokapjjam. Bendecipjjaraquim qhitinacatejj jumanacarojj t'akhesiyapctam ucanacarojja. Jupanacataquisti bendicionanaca mayipjjam, jan maldecipjjamti. Cusisipjjaraquim qhitinacatejj cusisitäqui ucanacampejja, jachapjjaraquim jachirinacampejja. Jumanac taypinjja mä amtaniqui jacasipjjam. Janiraqui jach'a jach'a tucupjjamti, jan ucasti alt'at chuymani tucupjjam. Janiraqui wali yatiñanjamas tucupjjaraquimti. Janiraqui ñankhat ñankha cutt'ayapjjamti; cunatejj asquïqui ucrac take jakenacan nayrakatapanjj lurapjjam. Cawquicamatejj jumanacan ch'amanacamajj utjqui, ucacamajj takenimpis sumancapjjam. Munat jilatanaca, jumanac purajj jan uqhamat uqham lurjasipjjamti, jan ucasti Diosar jaytapjjam, jupawa mutuyascani. Kellkatanjja siwa: “Nayaruw wact'itu mutuyascañajja, nayaraquiw phokhascäjja, siw Tatitojja.” Juc'amp saraquiwa: “Uñisirimatejj mank'at awtjatächejja, mank'añ churam, umat pharjatäch ucasti, um churaraquim,” ucjja jupan amthapisisa p'enkasiñapataquiw lurasctajja.


Isaías 47 - Holy Bible [Aymara Bible 1997] - (Isa 47)\n“Sarakanim, janïr chachan tawako Babilonia, lak'jjaru kont'asim; Caldea tawako, tronomat sarakanim, ucatsti oraker kont'asim, janiw jichhajj mayampsa ‘Suma wawa tawako’ sasajj sapcjjätamti.\nPekäñ kal catum, jac'u pekam, velom ch'okakasim, isim llawthapisim, charanacam lluch'tasim, jawiranac tuycatam;\nk'alal janchimas uñstpan, jïsa, chhojjurasiñamasa khana uñstpan. Phoksusïwa jichhajja, janiw qhitis achict'asitanacapampejj jarc'quitaniti.”\nJiwasan khespiyirisajja, Israelan Kollan Diosapajja, qhititejj take ch'amani Tatitu satäqui ucajj siwa:\n“Amuc kont'asim, Caldea tawako, ch'amacar imantasim, janiw jichhajj mayampsa ‘Marcanacan reinapa’ sasajj siscjjapjjätamti.\nMarcajjampi nayajj coleratäscayät uqhajja, naya quipcaw marcajjarojj mä p'enka catuyta, ucatsti juman amparamaruraquiw antutta. Jumasti janiw qhuyapt'ayasctati, chuymani jakenacjjarusti uca jathi yugomwa apjjattajja.\nSaractawa: ‘Wiñayataquiw nayajj reinäyäjja’ sasa; janiw take ucanacjjarojj amuyt'asctati, janiraquiw lup'caractati cunjämarus tucuyapjjani ucjja.\nUca laycu, jichhajj aca arunac ist'am, suma c'achachatäñ munir warmi, tronomanjja c'uchiquiw konustajja, chuyma mankhamansti saractawa: ‘Nayaquïtwa, nayat sipan yakhajj janiw utjquiti. Janiw nayajj ijma uñjascäti, janiraquiw jan wawanis uñjascäti’ sasa.\nInas acatjamat jumjjarojj uca jan waltañanacajj jutchini, ijma, uqhamarac jan wawani inas kheparchïta, wali laykasiscsta ucasa, uqhamaraqui jan jact'cay ch'amacaninacan luratanacamampisa.\nJumajj ñankha lurañamanjja wali sumjamwa amuyasiyätajja, saraquiyätawa: ‘Janiw qhitis uñjquituti’ sasa. Yatiñ cancañamasa, ch'iqhi cancañamasa jumarojj c'arintapjjtamwa. Chuymamansti saraquiyätawa: ‘Nayaquïtwa, nayat sipan yakhajj janiw utjquiti’ sasa.\nUcampis jumjjarojj jan walt'añaw jutani, ch'amacaninacan luratapampisti janiw jarct'cätati; jumjjarojj mä jach'a jan walt'añapuniw jutani, janiraquiw ucat khespcätati; mä jach'a t'akhesiñaw jutani, ucsti janiw jumajj suycäyätati, acatjamatwa jumjjaru jutani.\nEwjjerinacamajj jumataquejj jilarquirïnwa, kariñamcama. ¡Jichhajj warawara uñch'uquiri jakenacamajj uñstanpanaya, qhitinacatejj warawaranac uñch'uquis yatjjatapqui ucanaca, uqhamaraqui phajjsit phajjsiru cunatejj lurascan ucanac yatiyirinacasa, qhitinacatï jumar khespiyañ munapctam ucanacas jichhajj uñstanipjjpanaya!\nUcampisa jichhajj uñtam, jichhur uñtatäpjjewa, ninaraquiw jupanacarojj k'al naqhanti; janiw uca ninatjja khespipquiti. Janiw alek sanq'ir ninaquïquiti, uca nayrakatar kont'asisin junt'urt'asiñataquejja.\nUcaruw jichhajj puriwayapjje juman laykanacamajja, qhitinacarutejj wiñayataqui alcatascta ucanacajja. Sapa mayniw quipca pantata thaquipanjam saranucuwayapjje, janiraquiw jichhajj qhitis jumar khespiyirejj utjquiti.”


Jichhurux Blog Action Day ukan urupawa: Desigualdadtuqit arsuñani · Global Voices Aymarata\nJichhurux Blog Action Day ukan urupawa: Desigualdadtuqit arsuñani\nJaqukipäw uñt'ayata/apkatata 25 Taypi sata phaxsi 2014 2:30 GMT\nAka blog ullart'apxañäni Español, Malagasy, বাংলা, عربي, English\nUsuario duncan c. CC BY-NC 2.0 ukan jamuq apsuta\nJichhurux Blog Action Day urupawa — ukhamarakiw jichha marax lapiceros, pads y teclados ukanakax apthapitani akax desigualdad ukatuqit aruskipañataki desigualdad.\nAka Blog Action Day ukan urupax 2007utjapuni. Aka lurawix wakicht’ataw kunalaykutix kunja askisphas amuykipaña ukhamarak aruskipayi walja blogueros ukanakaru, akax mä tama arutat arsu ukhamarakiw waranq audienciarurakiw puri. 1,500 blogueros ukat juk’ampiniwa, jupanakax waranq jach’a markanakatapxiwa ukhamarakiw aka amuyumakarux mayacht’asinipxi.\n¿jumax kamsasmas aka desigualdadtuqitxa?\nUkhamachix ukax mayacht’asinim #Blogaction14 juman blog ukam qillqant’asima . jumax kuna arun qillqant’anismawa, khawkha jach’a markatsa. Amuyt’asapuni kunalaykutix aka blog ukax wali jach’awa: Vlogs, podcasts, jamuqanaka ukatx jukampinaka ukhamarakiw yaqha chiqans yanapt’asipxaspha. Twitter ukanx akanakaw chipupaxa #Blogaction14, #Inequality y #Oct16.\nGlobal Voices ukan apthapt’atatapa\nMayanpis, Global Voices ukaxsocio oficial ukhamawa aka tantachasiwinakana ukhamarakiw khitinakatix p’iqt’irinakakix jupanakax mayacht’asiniwapxi kunjamatix glogs ukanakapanpi. post ukanakapa uñjañani:\nDesigualdadtuqit jan walt’awinaka por Sanjib Chaudhary\nSanjib Chaudhary jupax markapat aka desigualdadtuqit arsuwarakiwa Nepal.jupax kunjams mä jach’a quta jan walt’awinx jaksna uka amuyt’awaraki.\nBildungsungleichheit durch Homogenisierung (Desigualdad educativa por homogeneización, en Alemania) Katrin Zinoun\nKatrin Zinoun jupax yatichawtuqinx kunjamas desigualdad ukaxa ukatuqit amuykipawaraki alemán akax janiw diversidad social ch’axwañ jikxatkiti.\nJuan Arellano tatax desigualdadtuqitx aruskiparakiwa Latinoamérica, catálogo de posts mayaptayasin aka jik’a markanakan qamasirinakana, walja satasiwinaka ukatx juk’ampinaka.\nJuan Tadeo jupax mä qillqt’atampiw yanaptasiniMéxico, ukasti qillqt’atarakiw aka desigualdad política ukat económica ukatuqita ukhamarakiw kuna jan walt’awinakas utjchispha ukanaka.\nDesigualdad: ukax jaqinpachaw utjayatawa ukhamat jan yaqasiñax uñstatapa> por Maria Grabowski\nAka qillqatax wali askiwa, walik ukjama jaqukipantax kullaka Martha.\n28 Taypi sata phaxsi 2014, 7:26 pm\nS/c Tenerife 4 de nobienbre del 2014\nReciba un saludo muy cordial al blog que forma parte del hablante aymar parliri.\n4 Lapaka phaxsi 2014, 12:19 pm


Ucat Samuelojj saraquïna: —¿Cunataquis sarnakayista, nayar jawsayasa? —sasa. Saúl reyisti saraquïnwa: —Wali llact'ataw uñjasta, filisteonacaw naya contra sayt'apjje, Diosasti apanucjjaraquituwa. Janiraquiw mayisitajjarus ist'cjjetuti, profetanac toksa ni samca toksa. Ucat jawsaysma, cunatejj lurañajjäqui uc sañamataqui —sasa.\n‘Khepa urunacansti nayaw Kollan Ajayojj take jakenacjjar qhitanï. Yokanacamasa phuchanacamasa jan uñjcañanac uñjapjjani. Chuyman jakenacasti samcanac samcasipjjaraquini.\nAca pusi waynanacarusti Diosajj ch'iqhi chuyma, amuyt'a churaraquïna, take casta libronacsa jupanacajj amuyt'apjjañapataqui, take casta yatiñanacsa yatipjjañapataqui. Uqhamarusa Daniel waynajj yatiraquïnwa take casta samcanaca, uqhamaraqui unañchanacan cun saña munatapsa.\nUca laycu, wali lup'iñanacanjja utjiwa cunayman arunaca, uqhamarac jan wali amtañanaca, ucampis jumajj Diosar ajjsaram.\nucampisa uca arumajj Abimelec chachajj mä samca samcasïna, Diosasti uca samcanjja sänwa: “Jichhajj jiwätawa, cawquïri warmtejj irptayasincta uca warmejj casada warmïtap laycu” sasa.\n—Mä samca samcasipjjta, janiraquiw qhitis uca khanañchañ puedipquituti —sasaw jupanacajj sapjjäna. —¿Janit Diosasti uca samca khanañchirïquisti? —sasaw Joseajj saraquïna—. Jichhasti avist'apjjetay uca samca —saraquïnwa.\nUcat Joseajj cuna samcanactejj samcasirïcän ucanacwa amtasïna, saraquïnwa: —Jumanacajj uñakanacäpjjtawa, cawqhatcha marcarojj aynacht'ayañjamäsqui uc uñakeriw jutapjjtajja —sasa.\nNayajj cawquïri profetanacatejj uca c'ari samcanacapa parlasajj marcajjaru maysaru saranucuyapjje ucanac tokew sayt'ta. Janiw nayajj jupanacaru qhitancti, janiraquiw cuna casta arunacsa churcaractti, uqhamasti jupanacajj janiw marcajjarojj yanapt'apcaspati. Naya Tatituw ucjja arsta.\nMagonacan sarjjapjjatapatsti, Diosan mä angelapaw Josearojj samcan uñstäna, ucatsti sänwa: “Sartasim ucatsti wawampiru María taycapampiru irpjjarum Egipto marcar sarjjam; ucancaraquim cunapachcamatï nayajj siscäma ucürcama, Herodesasti wawarojj jiwayañataquiw thakani” sasa.\nHerodesajj jiwjjän uca khepatsti, wasitatwa Diosan angelapajj Josearojj samcan uñstaraquïna Egipto marcana, ucatsti saraquïnwa:\nTatitusti jupanacarojj sänwa: “Ist'apjjam cuntejj sapcäma uca arunaca. Jumanac taypintejj mä profetajj nayat parliri utjani ucqhajj nayaw jupampi parlasï; visionanac toke, uqhamarac samcanac toke jupampejj parlasiraquï.\nYakha diosanacan arupajj c'ariwa, cuntejj yatirinacajj uñjapqui ucajj c'ariwa. Arsutanacapajj inamay samcanacaquiwa, chuymachasiñ arunacapasti ina ch'usaquiwa. Ucatwa marcajj uywa tamar uñtata inac aywinakjjejja, awatirinacjamaw t'akhesisquejja.\n“Take acanaca khepatsti, nayajj take jakenacjjaruwa ajayojj qhitanï; yokanacamasa, phuchanacamasa nayjjatwa parlapjjani, chuymani jakenacasti samcanacwa samcapjjani, waynanacasti unañchäwinacwa uñjapjjaraquini.\n Take uca walja marcanacasti qhitinacatejj Arielar nuwapqui, uqhamaraqui sayt'asiña chekanacapsa t'unjapqui, uca pachpanraqui t'akhesiyapjje, ucanacajj mä uñjäwi, aruma icjamaquiw tucusiwayapjjani. Cunjämatejj mä mank'at awtjat jakejj samcasqui, amuyatapatjja mank'ascachjamaquiwa, ucampisa janc'aquiraquiw sartjje puracapas ch'usaqui jan sist'ata; jan ucajj cunjämatejj mä umat pharjatajj samcasi, amuyatapatjja umt'ascachjamaquiwa, ucampisa umat pharjataquiw sartjje, mallk'as wañantata. Uqhamaraquiw lurasini uca walja marcanacampejja, qhitinacatejj Sión kollurojj nuwantapqui ucanacampejja.\n Mä arumajja, cunapachatejj Belsasar reyejj Babilonia marca niya mä mara apnakcän ucapachajj, Daniel chachajj mä samcanacampi, unañchäwinacampwa uñjäna. Cunapachatejj iquit uñatatän ucapachasti cunanactejj uca samcana, uqhamaraqui uca unañchäwin uñjcatayna take ucanacwa kellksüna, ucanacasti aqhamawa: “Nayajj samcajjanjja uñjäyätwa, pusi toket thayajj thayt'asinquiri ucatsti jach'a kotjjaru wali mathapinaca sartayasquiri. Ucat acatjamatwa pusi jach'a ajjsarcañ animalanacajj uca jach'a kotat misturanipjjäna, uca animalanacajj sapa maynis yakha castcamänwa.\n “Jumanac taypintejj cuna profetasa, jan ucajj visionanac uñjirisa uñstani, ucatsti unañchanaca, jach'a uñacht'äwinacampi lurani, cuntejj parlapcätam ucanacatejj phokhasini, ucatsti sapjjaraquïtam: ‘Sarapjjañäni, jan uñt'apcta uca yakha diosanacaru arcapjjañäni, yupaychapjjaraquiñäni’ sasa, ucqhajj jan jumanacajj jupanacaru ist'apjjamti; Tatitu Diosamasti jumanacaruwa yant'añ munapjjtam, take chuymampiti, uqhamaraqui take jacañamampiti juparu munapjjta janicha ucanacata.\n Ucat Joseajj faraonarojj saraqui: —Uca pä samca jumajj samcascatäta ucajj maya sapaquiwa. Diosasti jumarojj uca samca tokew yatiyasctam cuntejj jupajj lurcani ucjja. Uca pakallko suma vacanacasa, uqhamarac uca pakallko suma trigo puyanacasa, pakallko maranacawa, pachpa samcaquiwa. Uca pakallko phiru t'uqha vacanacasa, uqhamarac uca inti jalsu toke thayampi wañsuyata pakallko ch'usu trigo puyanacasa maranacaraquiquiwa. Ucasti pakallko mach'a maranacäniwa.\n Uqham lup'isquipansti Tatitun mä angelapaw samcan uñstäna, ucatsti saraquïnwa: “José, Davidan wawapa, jan ajjsaramti Mariaru warmimat catokañjja, nascani uca wawasti Kollan Ajayutwa juti. Mariajj mä yokall wawa wawachasini, JESÚS sasaw suticharaquïta, juparaquiw marcaparojj juchapat khespiyani” sasa. Take acanacasti phokhasiscänwa cuntejj Diosajj profetap toke arscäna ucarjama. “Mä virgen warmiw usur jakeptani. Mä yokall wawa wawachasiraquini, sutipasti Emanuel sataraquïniwa” (ucasti sañ muni: “Diosajj jiwasampiwa”).\n Ucampis khepärmanthi alwasti wali llaquitänwa, ucatsti take yatirinaca, uqhamarac yatiñani jakenacaruw take Egipto marcat irptayani. Cunapachatejj faraonajj take uca samcanac avist'äna ucqhasti janiw qhitisa khanañchañ puedcänti. Ucatwa coperonacan jilïripajj faraonarojj säna: —Jichhajj amtastwa jumar colerayatajja. Cunapachatejj jumajj colerascayäta panaderonacan jilïripataqui, uqhamaraqui naya sirvirimataquisa, ucapachasti guardian capitanapan carcelaparuw panpachani apayapjjestajja. Mä arumaw panaderonacan jilïripajj mä samca samcasïna, ucatsti nayas samcasiraquïyätwa, sapa samcasa khanañchäwinïnwa. Uca carcelan nanaca chica mä hebreo waynaw ucancascaraquïna, jupasti guardianacan capitanapan esclavopänwa. Nanacasti juparuw samcanacajj avist'apjjta, ucat jupajj sum khanañchapjjetu.\n Diosajj cunaymanitwa jiwasarojj parlistu, ucampisa janiw amuyasctanti. Horasajj arumanacaw parlistu, mä samca toke jan ucajj mä uñjäwi toksa, cunapachatejj jakenacajj iquirasipqui ucapacha, cunapachatejj iquimpi atipjayasjjapjje ucapachaw parlistu. Diosajj jakenacarojj jinchu jac'atacwa parli; jupanacarojj tokentiwa, ajjsarayaraquiwa, uqhamat ñankha luräwinacapat jithektayañataqui, jach'a jach'a tucuñatsa jithektayañataqui. Uqhamatwa jupajj sepulturatjja khespiyi, uqhamatwa jiwañatsa khespiyaraqui.


Daniel 10 - Holy Bible [Aymara Bible 1997] - (Dan 10)\nCunapachatejj Ciro reyejj Persia marca niya quimsa mara apnakcän ucapachasti, Daniel, cawquïritejj Beltsasar satäcaraqui ucajj mä chekpacha uñjäwi uñjäna, uca uñjäwejj janiw amuyt'añjamäcänti. Ucampisa Daniel chachajj wali amuyumpiw ucanacjja uñjäna, ucatsti amuyaraquïnwa cuntejj uca uñjäwejj sañ muncän ucjja.\n“Uca urunacansti, naya, Daniel, wali llact'ata quimsa semanaw sarnakäyäta.\nUca pachpa marana, kalltiri phajjsina pä tunca pusini urunaca sarakatarusti, nayajj Tigris sat jach'a jawira thiyancascäyätwa.\nAcatjamat uñtta mä jake sayasquiri, linot lurat isinacampi isthapita, uqhamaraqui korit lurat mä cinturonampi muytata.\nJanchipasti topacio sisqui ucar uñtataw khanaraquïna, ajanupasti mä llijullijur uñtataw khantaraquïna, nayranacapasti akquir ninjamaraquïnwa, amparanacapasa, cayunacapasa broncer uñtataw khanaraquïna, parlatapasti walja jakenacan parlatanacapjamaraquïnwa.\n“Naya sapaquiw uca unañchäwjja uñjaracta, nayampi chicäpcän uca jakenacasti janiw cunsa amuyapcaraquïnti, ajjsarañampi catuntayasisajj imantasiriw jaltjjapjjaraquïna.\nCunapachatejj nayajj uca jach'a unañchäwi uñjcäyät ucapachasti sapaquiw jicjjatasïyäta. Nayan ajanojjas k'ellupuniw tucuraqui, jan ch'amaniw uñjasiracta.\nCunapachatejj juparu parliri ist'ta ucapachasti jan ch'amaniw uñjasta, orakeruw liwisiractta.\nUcat acatjamatwa mä amparajj nayaru lokjjatasin waytitu, ucatsti amparanacajj-jjaru, uqhamaraqui konkorinacajj-jjaru utt'atwa jaytaraquitu.\nUcatsti saraquituwa: ‘Daniel, Diosan munatapa, wal ist'am cuntejj nayajj siscäma uca arunaca. Sayt'asim, nayasti juman ucaru qhitanitätwa’ sasa. “Uqham satapa ist'asinsti nayajj qhathatt'asisaw sayt'asta.\nUcat jupajj nayaru saraquitu: ‘Daniel, jan jumajj ajjsaramti, kallta urutpachwa jumajj ch'amachasta take ucanac amuyt'añataqui, uqhamaraqui Diosam nayrakatapansa alt'ata chuymani tucuracta ucspachaw Tatitojj mayisitanacamjja ist'tam. Ucatwa nayajj jichhajj juttjja.\nPersia marcaru arjjatiri angelasti pä tunca mayani uruw naya tokejj sayt'asi; ucampisa Miguel sat mayni angelaw nayar yanapt'irejj jutaraquitu, nayasti Persianquiri reyinacampi chicaraquiw sapaqui uñjasïyätjja.\nCunatejj acat kheparu marcampejj pascani ucanac khanañchiriw jutsma, uca unañchawinac uñjcta ucanacasti uca urunac toketaraquiwa’ sasa.\n“Uqhama jupajj nayaru parljjayquipansti, oraker alt'ataw sayascaraquïyäta, janiraquiw mä arsa arscäyätti.\nAcatjamatwa, mä jakejj nayaru lacajjat llamct'itu, jupasti jaken yokapjamänwa. Ucat nayajj saracta qhititejj nayan nayrakatajjan sayt'atäcän ucaru, aqham sasa: ‘Tata, aca unañchäwi uñjatajjajj wali llaquisiyitu, jan ch'amani tucuyaraquitu.\n¿Cunjämaraqui aca juman sirvirimasti jumampi parlaspasti, jan ch'amani, niya samanas pist'ata jicjjatasisasti?’ sasa.\n“Uca jaken yokapjamäcän ucasti wasitatwa nayarojj llamct'itu ucatsti wasitat machak ch'amani tucuyjjaraquitu,\nucatsti saraquituwa: ‘Jan ajjsaramti, janirac llaquisimsa. Diosajj jumarojj walwa munastam. Uca laycu sayt'asim, ch'amañcht'asiraquim’ sasa. “Jupajj uqhamaw nayaru parlasquitäna, uqham parlañapcamajja nayajj ch'amaniw amuyasjjäyäta, ucatsti saractwa: ‘Tata, parljjayt'aquita, parlatam ist'asasti nayajj ch'amaniw uñjasjjta’ sasa.\nUcatsti jupajj saraquituwa: ‘¿Yattati cunatsa jumar uñjiri jutta ucjja? Jichhajj Persia marcar arjjatiri angelampi nuwasiri sarañajjawa. Cunapachatejj nayajj jupampi nuwasiña tucuyjjä ucjjarusti Grecia marcanquiri angelaraquiw naya tokejj jutani.\nJichhasti saraquïmawa cunanacatejj chekapa libron kellkatäqui uca arunacjjata; uca angelanacampi nuwasiñajjanjja, Israel marcar arjjatiri Miguel sat angelaquiw nayarojj yanapt'itu.’


Génesis 12 QA97 - Mä urusti Tatitu Diosajj Abramarojj - Bible Search\nDiosajj Abramaruw jawsi\n1Mä urusti Tatitu Diosajj Abramarojj aqham sänwa: “Orakem apanucuwayjjam, familianacamsa, uqhamarac awquiman utapsa, cawquïr oraktejj nayajj uñacht'aycäm ucar sarjjañataqui. 2Wawanacamampisti mä jach'a marca tucuyäma, bendiciraquïmawa, sutimsa jach'aruw aptaraquëjja, mayninacataquisti mä bendicionaraquïyätawa. 3Qhitinacatejj bendicipjjätam ucanacarojj nayaw bendiciraquï, maldicipcätam ucanacarusti nayaw maldiciraquï; juma tokeraquiw take familianacas aca orakenjja bendicitäpjjani” sasa.\n4Abramasti Harán oraketjja mistuwayjjänwa, cunjämatejj Tatitojj siscatayna uqhamarjama. Cunapachatejj uca oraket Canaán oraker sarjjañataqui mistuwayjjän ucqhajj pakallk tunca pheskani maranïnwa. 5Jupampi chicsti irpasjjaraquïnwa Sarai warmiparu, Lot sobrinopar cuna, take yänacapampi, uqhamarac kawkha jakenactejj Harán chekan jicjjatcatayna uca jakenacampi cuna. Cunapachatejj Canaán oraker puripcän, 6ucqhasti Abramajj take ucsa orakenacsa pasascaquïnwa, Siquem sisqui uca chekar puriñcama, cawqhanccäntejj encina kollan kokajj More sat chekana. Uca orakenacansti cananeo jakenacaw jacapjjaraquïna. 7Ucanwa Tatitojj uñstäna, ucatsti saraquïnwa: “Aca orakjja wawanacamaruw churä” sasa.\nUcatsti Abramajj uca chekanjja mä altar Tatitutaqui waquichäna, uca chekan Tatitojj uñstatap laycu. 8Ucatsti Betel marcat inti jalsu tokeruw sarjjäna, cawcsantejj kollunacajj utjcän ucsaru, uca chekaruw carpapjja sayt'ayasiraquïna. Betel marcasti, carpatjja inti jalanta tokencänwa, inti jalsu tokensti Hai marcaraqui. Uca chekansti Abramajj yakha altar luraraquïna, ucansti Tatituruw art'asiraquïna. 9Ucatsti juc'at juc'atwa Néguev tokeru sarascaquïna.\nAbramajj Egipto marcanquiwa\n10Uca tiempojj take ucsa tokenacanjja mä jach'a mach'aw utjäna, Abramasti mä kawkha tiempo Egiptor jaquiriw sarjjäna, cawqhantejj jaccäna ucan jan cuna mank'añas utjatap laycu. 11Cunapachatejj Egiptor puripcän ucqhasti Abramajj Sarai warmiparojj aqham sänwa: “Jumajj mä suma uñnakt'an warmïtawa, 12cunapachatejj egiptonquir jakenacajj uñjapjjätam ucqhajj: ‘Aca warmejj aca jaken warmipawa’ sasa, ucatsti nayarojj jiwayapjjetaspawa, ucampis jumarojj janiw jiwayapcätamti, jumampi jacañ laycu. 13Uca laycu nayar juma laycu jan jiwayasipcañapataquejja: ‘Cullacapätwa’ samaya” sasa.\n14Cunapachatejj Abramajj Egiptor purjjän ucapachajja Egiptonquir jakenacajj Sarai warmirojj wali suma uñnakt'ani warmïtapwa uñjapjjäna. 15Egipto marcan reyipa faraonan yanapirinacapasti Sarai warmin suma uñnakt'anïtapjja uñjapjjaraquïnwa, ucatsti uca warmin wali suma uñnakt'anïtap yatiyiriw sarapjjäna. Ucatsti faraonan palacioparuw irpapjjaraquïna.\n16Sarai laycusti faraonajj Abramarojj wali sumwa uñjäna. Ucatsti ovejanaca, vacanaca, esclavonaca, esclavanaca, asnonaca, camellonaca cunwa Abramarojj churaraquïna. 17Ucampisa Sarai warmi causasti Tatitojj faraonarusa, familiaparusa jach'a t'akhesiñanacampiw mutuyäna. 18Ucatwa faraonajj Abramaru jawsayani, ucatsti saraquïnwa: “¿Cunatsa ac lurista? ¿Cunatsa jan sista aca warmejj juman warmimäscatapa? 19Jumajj: ‘Cullacajjaw’ sistawa, ucatwa nayajj warmejjatac irpasta. ¡Acajj jichhajj irpasjjam, ucatsti sarjjam!” sasa. 20Ucatsti faraonajj jakenacapampiw Abramarojj Egiptot apanucuyi, warmipampi chica uqhamarac take yänacapampi.


¿Khitis jaqen Yoqapajja? | Jesusan sarnaqatapa\n¿Khitis jaqen Yoqapajja?\nJESUSAJJ MÄ JUYKHU JAQERUW QOLLÄNA\nPEDROJJ REINON LLAVENAKAP KATOQÄNA\nJESUSAJJ JIWAÑAPATA JAKTAÑAPATWA PARLÄNA\nJesusampi discipulonakapampejj Betsaidaruw puripjjäna. Jupan ukarojj mä juykhuruw apanipjjäna, llamktʼas qollañapatakiw ruwtʼapjjarakïna.\nJesusajj uka jaqerojj marka anqäjjaruw irpsüna. Nayranakapatjja thusunqallampiw uchäna, ukatjja akham sasaw jisktʼarakïna: “¿Uñj-jjtati?” sasa. Uka jaqejj sarakïnwa: “Jaqenak uñjta. Arbolanakäkaspas ukham uñjta, sarnaqasipkiwa” sasa (Marcos 8:23, 24). Jesusajj mayampiw nayranakapat llamktʼäna. Uka jaqejj walikëjjänwa, Jesusajj utaparuw khitjjarakïna, ‘janiw markar mantätati’ sasaw ewjjarakïna.\nJesusampi discipulonakapampejj Cesarea de Filipo toqeruw sarapjjäna. Ukajj 40 kilometronak alay toqer sarañankänwa. Uka markajj mä qollunkänwa, uka qollutjja Hermón khunu qollojj qhanaw uñjasïna. Uka markarojj pä uru jan ukajj pä uru jilaw sarapjjpachäna.\nThak sarkasajja, Jesusajj sapak oración lurañatakiw yaqha cheqar saräna. Jiwañapatakejj llätunka jan ukajj tunka phajjsinakakiw faltjjäna, ukatwa discipulonakapat llakisïna. Uka nayrakiw walja discipulonakajj Jesusat jitheqtapjjäna, yaqhepasti amtanakap jan phoqasitap uñjasajj aynachtʼapjjänwa. Jaqenakajj reyïñapataki Jesusar uttʼayañ munapjjäna ukhajja, kunatsa jan munkpacha, jan ukajj khitïnsa uk uñachtʼayañatakejj kunatsa mä señal jan lurkpacha sasin inas jisktʼasipjjchïna.\nJesusajj oraskäna ukaruw discipulonakapajj sarapjjäna. Jesusasti akham sasaw jisktʼäna: “¿Jaqen Yoqapajj khitiw sapjjes jaqenakajja?” sasa. Jupanakasti sapjjarakïnwa: “Bautisir Juanaw sasaw yaqhepajj sapjje; yaqhepasti Eliasaw sapjjewa; mayninakasti Jeremiasawa jan ukajj yaqha profetawa sasaw sapjje” sasa. Jaqenakajja jiwatäjjapjjäna uka profetanakat mayniw jaktanpacha sasaw Jesusat amuyapjjäna. Ukampis kunsa discipulonakapajj amuyapjjäna uk yatiñatakejja, Jesusajj akham sasaw jisktʼarakïna: “Jumanakajj ¿khitiw sapjjestasa?” sasa. Uk satasti Pedrojj jankʼakiw “jumajj Cristötawa, jakkir Diosan Yoqapätawa” sasin säna (Mateo 16:13-16).\nJesusasti Pedrorojj kusisim Diosaw uk yatiytam sasaw säna. Ukatjja sarakïnwa: “Nayajj saraksmawa: jumajj Pedrötawa, aka qarqa patjjaruw congregacionaj uttʼayäjja, janirakiw uka congregacionatakejj Sepulturan punkupas chʼamanïkaniti” sasa. Ukham sasajja, Jesusajj kunjamsa jupa pachpjjaru congregación uttʼayani uka toqetwa parlaskäna, Diosat jan jitheqtir servirinakaparojj janiw jiwañasa jarkʼkaniti sañwa munaskarakïna. Ukatjja Pedror sarakïnwa: “Nayaw alajjpachankir Reinon llavenakap churäma” sasa (Mateo 16:18, 19).\nJesusajj ukham sasinjja, janiw Pedrosa mayni apostolonakat sipan jilïrïkaspa, Pedrjjarusa congregación uttʼaykaspa ukham sañ munkänti. Cheqansa Jesusjjaruw congregacionajj uttʼayasi, jupaw Qarqajja (1 Corintios 3:11; Efesios 2:20). Ukampis Pedrojj kimsa llavenakwa katoqäna, jupaw Diosan Reinopar mantapjjañapatak jaqenakarojj yanaptʼañapäna.\nNayrïr llavempejja, Pedrojj 33 maran Pentecostés urunwa arrepentisit judionakarusa prosélito jaqenakarus yanaptʼäna, jupanakarojj kunsa salvasiñatakejj lurapjjañapäna ukwa qhanañchäna. Payïr llavempisti Jesusar creyipkäna uka samaritanonakaruw alajjpachankir Reinor mantapjjañapatak yanaptʼäna. Kimsïr llavempisti 36 maranwa jan circuncidat yaqha markankirinakaru Reinor mantapjjañapatak yanaptʼarakïna, Corneliompi, familiapampi, amigonakapampiw jupanak taypinkapjjäna (Hechos 2:37, 38; 8:14-17; 10:44-48).\nJesusajj kunjamsa Jerusalenan tʼaqesiyatäsin jiwayatäni ukwa apostolonakapar qhanañchäna, jupanakasti uk istʼasajj llakisipjjänwa. Pedrojj Jesusan alajjpachan jakañataki jaktayatäñap jan sum amuyasajja, Jesusarojj yaqha cheqar irpasaw akham ewjjtʼäna: “Tata, jan ukham parlamti, janipuniw jumajj ukhamar purtʼaskätati” sasa. Jesusajja kutikipstasajj Pedror sänwa: “¡Saraqet Supaya! Kuntï lurañajäki ukat jan jarkʼistati. Janiw jumajj kunjamtï Diosajj amuyki ukham amuyktati, jan ukasti jaqenakjamaw amuytajja” sasa (Mateo 16:22, 23).\nUkatjja Jesusajj jaqenakaru discipulonakaparuw jawsayäna, jupar arkañatakejj qhawqsa chʼamachasipjjañapa uk akham sänwa: “Maynitejj nayar arkañ munchitojja, jupa pachpat armtʼaspan, tʼaqesiñ lawap apjjarusisin jan qheparas arkitpan. Khititejj jakañap salvasiñ munki ukajja, aptʼasiniwa, khititejj naya layku, suma yatiyäwinak layku jakañap aptʼaskani ukajja, salvasiniwa” sasa (Marcos 8:34, 35).\nJesusamp suma uñjatäñatakejja, arkirinakapajj janiw ajjsarapjjañapäkiti, tʼaqesiñatakis jankʼakïpjjañaparakiwa. Jupajj sänwa: “Khititejj nayatsa arunakajatsa phenqʼaskani, Diosat jitheqtir aka tiempon jakir jucharar jaqenak taypinjja, jaqen Yoqapajj jupat phenqʼasirakiniwa, Awkipan jachʼa munañapampi santo angelanakampi jutkani ukapachajja” sasa (Marcos 8:38). Jesusajj jutkani ukhajja, “sapa mayniruw luratanakaparjam kunatï wakiski uk churani” (Mateo 16:27).\n¿Yaqhep jaqenakajj Jesusajj khitiw sapjjänsa, apostolonakajj khitiw sapjjarakïnsa?\n¿Pedrojj kuna llavenaksa katoqäna, khitinakarus uka llavenakampejj yanaptʼäna?\n¿Kamsasas Jesusajj Pedror cheqañchäna, kunatsa ukham cheqañchäna?


Eclesiastés 6 - Holy Bible [Aymara Bible 1997] - (Ecl 6)\nAca orakenjja mä jan waliw utji, take jakenacaw ucjja yati, cuntejj uñjcta:\nYakheparojj Diosajj walja jilarquiri suma yänaca churi, ucatsti cunanactejj munapqui ucanacajja janiw jupanacar pist'quiti; ucampis Diosajj janiw take ucanacatjja cusisiyquiti, jan ucasti yakhanacaw ucatjja cusisipjje. Acasti chekpachana wali llaquiscaña inamayaquiraquiwa.\nMä chachajj patac wawanïscaspawa, ucatsti walja maranacas jacascaraquispawa; ucampis walja jaccasinsa, janitejj yänacapampi cusiscani, ucatsti janiraqui sepulturarus sum imt'atäcaspa ucajja, nayajj sistwa uca chachat sipansa mä sullunucuta wawaw juc'amp asquïsquejja.\nUca wawajj ina ch'usarus chhaktcchini ch'amacaru, cawquintejj sutipas armatäjjani,\nuqhamarac janis intsa uñjcchini, cunsa yatcchiniti, ucampis uca chachat sipansa juc'amp samarañanïniwa.\nJupajj pä waranka marasa jacchisapäna yänacapata jan cusisisa ucajja, ¡panpachanis pachpa chekaruw sarapjjejja!\nJakejj mank'añataquejj irnakapuniwa, ucampis janiw sisthapquiti.\n¿Cunansa mä yatiñan jakejj jilanquejja mä pisi amuyt'anit sipansa? Yatiñanacwa jilanquejja jacañapana sarnakañapataqui.\nAsquiwa nayrampi uñjañajja, uñjaña munañata sipansa. Ucampis ucajja inamayaraquiquiwa, thayarusa catthapï siscsna uqhamawa.\nCunatejj jichhajj utjqui ucajja, uqhampunïnwa, ucasti yatisiwa cunäquitejj uca. Janiw qhitis nuwascaspati jupat sipana jila ch'amanimpejja.\nChekpachansa walja parlañanacanjja, jan wali arunacaquiwa utji; ucampisti janiw cuna asqui jicjjatañas utjquiti.\nUqhamasti, janiw qhitis yatquiti cunatejj jaketaqui asquïqui uca inamaya sallkjjata jact'ata jacañapa urunacapana ucjja. Urunacapasti mä ch'iwjamaquiw pasjjani, ucatjja, ¿qhitiraqui yatiyaspasti cunatejj aca oraken pascani, jiwjjani uca khepatsti?\nEclesiastés 1 / Ecl 1\nEclesiastés 2 / Ecl 2\nEclesiastés 3 / Ecl 3\nEclesiastés 4 / Ecl 4\nEclesiastés 5 / Ecl 5\nEclesiastés 6 / Ecl 6\nEclesiastés 7 / Ecl 7\nEclesiastés 8 / Ecl 8\nEclesiastés 9 / Ecl 9\nEclesiastés 10 / Ecl 10\nEclesiastés 11 / Ecl 11\nEclesiastés 12 / Ecl 12


Aymara, Dramas: Piece 135 – Multanaka 3 | Waters of Life for Children\nHome -- Aymara -- Perform a PLAY -- 135 (The schedule 3)\n135. Multanaka 3\n(autonac callen sarnakeri)\nNiño: “Payïr yatichäwi Jacañ apnakan Escuelata: Multa.”\nAtipäwi fiestachapjäna. Janiw cuna armsa aptapcataynati. Cunapachatejj sacerdotenacajj trompetanac toct’apjjänjja uqhamrac Israel jakenacajj art’apjjataynajja, Ucat Diosajj jach’a perkanacapjja allinucutaynawa.\nDiosajj jupanacampïnwa uqhamarac israelitanacajj takpach catuntñampïnwa. Atipirinacajja fiest lurapjjäna. Ucampisa mayniw jamasat tiendapar saratayna. Tatitun jarc’atap amtampipiniw lurawayatayna.\nDiosajj sänwa: “Jan ajjsarapjjamti. Ciudadaj amparanacamanquiw. Ucampis sisct ucjj pokhapjjataw. Janiw qhitisa cuns jupatac catusiñapäquiti.”\nDiosajj khan parlasqui cuna pachatejj camachinacap arsqui ucjajja. Ucampis Acan jupajja janiw ajjsart’as catokcataynati.\nAcán: “Cunas ucajja kalanac llojjetat taypit uñstasinqui? ¡Mä suma babilonia abrigoraquisä! ¡Kori ucat kollke! Janiw uc jaytjquiristi. Janiraquiw qhitis uñjquituti.”\nUcampisa janiw cuna radaras uñjcaspati, Diosan filmadorapaw kal catji. Diosan nayrapajj Acanarojj arcascänwa tiendapcama, ucan orakeruw imanti.\nUcasti yakha marcaw catuñatac wactjje. Uñaqkerinacajj suma yatyäwi apani.\nEspía: “Josué, Hai ucajj jisc’a marcaquiw. 3000 soldadonacampejj jasac catuntañanejj.”\nUcampisa soldadonacajj atipjataw cutt’anjjapjje. 36 jakenacaw jaltanisin jiwarapjjatayna. Josué jupajj Diosaruw art’atayna.\nJosué: “Cunat acajj pasapjjetu? ¿Cunats jan yanapipjjesta?”\nDiosajj sänwa: “Jumanacaw juchanïpjjta. Lunthatasipjjtawa. Uc asquichasipjjam ucatwa yanapjjapjjäma.”\nTake cunaw khantatayna. Acán jupajj aresjjataynawa. Mayniww juchanchasitayna ucat takeniw mutuñanacapäna. Mä choferojj wila luz semáforo pascaspas uqhamawa ucat accidentenjja yakhanacaw jiwarapjje. Transiton reglanacapajja kollkempiw phokhasi, ucampisa Diosan camachiptï pacjäñanïjja, janiw kollkemp camacsnasa. Acanajj kalamp c’upjjataw jiwawayi laquisiñ chekana.\nJichhastï ¡sum ist’apjjam! Cheka Diosajja munasiriraquiwa, wali jach munasiri. Mutuñjja juma naya ctokañasäquijja Jesusaw cruzan mutuwayi. Jumatï juchanacam laycu jiwatapjja uqhamarac jacatatatapjja iyawsätajja, uqhamajja Diosajj inaruw multanacamsa tucuyani.\nUñstirinaca: Parliri, niña, niño, voz de Dios, Acán, espía, Josué\nPage last modified on October 08, 2018, at 02:07 PM | powered by PmWiki (pmwiki-2.2.140)


Génesis 4 - Holy Bible [Aymara Bible 1997] - (Gén 4)\nChachasti Eva warmipampiw mayachasjjäna. Warmisti usur jakeptjjaraquïnwa, Caín wawapwa wawachasjjaraquïna, ucatsti saraquïnwa: “Jichhajj mä yokall wawanëjjtwa, Tatituw churaraquitu” sasa.\nUcjjarusti Evajj wawachasiraquïnwa Abel sat wawaparu, jupasti Cainan jilapänwa. Abelasti ovej uywirïnwa, Cainasti yapu yapuchiriraqui.\nMä kawkha tiempo pasjjatatjja, mä urojj Cainajj yapupat achunacwa apanïna Diosar ofrenda churañataqui.\nAbelasti ovejanacapatjja suma liq'ïquis uca apaniraquïna, ucat qharsusin liq'imppach Diosar loktaraquïna. Diosasti Abelarojj, uqhamarac ofrendaparusa sumwa catokäna;\nucampisa janiw Cainarojja ni ofrendaparusa Diosajj sum uñtancataynati, ucatwa Cainajj wal colerasïna, uñnakapas mayjt'awayaraquïnwa.\nUcatsti Tatitojj sänwa: “¿Cunats colerasta, uqhamarac uñnakamas mayjt'awayaraqui?\nJumatejj cunatajj asquïqui uc lurasma ucqhajja ¿Janit jach'ar aptatäcaraquismajja? Ucampisa juman jan asqui luratam laycojja juchajj jac'amancascaraquiwa, jumar apnakañ munaractam, ucampis jumajj atipjañamawa” sasa.\nMä uruw Cainajj Abel jilaparojj saraquïna: “Pampar sarascañäni” sasa. Cunapachatejj panpachani pampancasipcän ucqhajj, Cainajj Abel jilaparuw nuwjäna, jiwayañcama.\nUcatsti Tatitojj Cainarojj jisct'änwa: —¿Cawquinquis Abel jilamajja? —sasa. Cainasti saraquïnwa: —Janiw yatctti. ¿Nayasti jilajjan uñjiripätti? —sasa.\nTatitusti saraquïnwa: —¿Cunatsa uc lurta? Jilaman wilapa oraker wartctasa ucaw nayarojj art'asinitu, nayan cunatejj chekapäqui uca uñjañajjataqui.\nUcat jichhajj jumajj maldicitäyätawa, jilaman wilapas wartasqui uca oraketsa jakonucutaraquïyätawa, jumaw jilamarojj jiwaytajja.\nOrakjja wal lurascäta ucasa, janiw achunacajj achurapcätamti. Aca orake muyusaraquiw sarnakäta, janipuni samart'añ jicjjatasa —sasa.\nUcatsti Cainajj Tatiturojj saraquïnwa: —Janiw nayajj uca jach'a mutuyawjja t'akhesquiristti.\nJichhajj aca oraketjja jakonucjjestawa, jichhasti aca orakenjjay muychï, jumat jayarst'ata, janiraqui nayataquejj samarañas utjcchiniti. Uqhamarac qhitis jicjjatasinjja jiwayaquiracchitanïya —sasa.\nUcampis Tatitojj saraquïnwa: —Qhititejj jumar jiwaycätam ucajj pakallko cuti mutuyatäniwa —sasa. Ucatsti Tatitojj mä unanchäwi Cainarojj uchäna, uqhamat jan qhitis jupar jicjjatasinjja jiwayañapataqui.\nCainasti, cawqhantejj Tatitumpi parlascäna uca chekatjja mistuwayjjänwa, ucatsti Nod, sat chekar jaquiriw sarjjäna, ucasti Edén jardinat inti jalsu tokenquiwa.\nCainasti warmipampiw mayachasjjäna, warmisti usur jakeptasinjja Enoc sataruw wawachasi. Ucatsti Cainajj mä marca sayt'ayaraquïna, uca marcarusti Enoc wawapan sutipampiw suticharaquïna.\nEnoc chachasti Irad jaken awquipänwa. Iradasti, Mehujaelan awquipänwa; Mehujaelasti, Metusaelan awquipänwa; Metusaelasti, Lamecan awquipänwa.\nLamecasti pä warminïnwa. Maynïri warmipasti Ada satänwa, maynïristi Zila sataraqui.\nAda warmin wawapasti Jabal sataraquïnwa, jupasti carpanacan jaquirinacan awquipawa, uqhamaraqui uywanac uywirinacan awquiparaqui.\nJabal sat jakesti mä sullcaniraquïnwa Jubal sutini, jupasti arpanaca, uqhamarac phusanaca toct'asirinacan awquiparaquïnwa.\nZila warmisti, Tubal-caín sat wawaparuw wawachasiraqui, jupasti herrero jakënwa, bronceta, hierrota yänac luririraqui. Tubal-caín jakesti mä cullacanïnwa, ucasti Naama sataraquïnwa.\nMä urusti Lamec chachajj warminacaparojj aqham sänwa: “Ada, uqhamarac Zila, nayan warminacajja, cuntejj sapcäm ucjja sum ist'apjjam: Nayajj mä jakeruw jiwayta, nayar chhojjrinchatapata, mä waynaru, nayar nuwatapata.\nCainarutejj pakallko cuti phoksusipjjchinejja, nayarojj pakallko tunca pakallkoni cutiw phoksusipjjetani.”\nAdanampi, Evampisti wastatwa wawanejjapjjäna, uca wawasti Set satänwa, ucatsti saraquïnwa: “Diosajj yakha wawa churjjetu, cawquïrirutejj Cainajj jiwaycänsa uca Abel lanti” sasa.\nSet chachasti mä wawaniraquïnwa, ucasti Enós sata. Ucatwa jakenacajj Diosat mayisjjapjjäna.


Global Voices Aymarata » Libia: Bengasi markat mä warmin carta qilqäwipa · Global Voices Aymarata » Print\nJaqukipäw uñt'ayata/apkatata 29 Chinuqa phaxsi 2012 7:53 GMT 1\t · Qillqiri Mohamed ElGohary (es) ukan jaqukipiri\tGabriela Garcia Calderon Orbe, Victoria Tinta Quispe\nCategoria-naka: Medio Oriente & Norte África, Libia, Siria, Citizen Media, Human Rights, Migration & Immigration, Refugees, Women & Gender\nAka post ukax Libia markan 2011n maran sartasiwinakxatawa .\nLibia – Bengasi markankir mä warmix marka masinakaparuw anqax markankirinakamp jaqichasipxatapat k'umiwayi.Janiw derechonakapax kipk askinjam uñt'atakiti. “Bengasi markan mayni kullakan carta qilqatapa ” ukham sutimp p'iqinchat (titulada) carta qilqat Facebooktuqin qilqt'i [ar]:\nBengasi markan mayni kullakan jach'a carta qilqatapa.\nChiqpachansa, akxata aruskipañaspanwa, ukhamat kunas qhanañapataki.\n1.- Bengasi marakankir chachanakan sirias marakankir warminakamp jaqichasipxatapaxa: Chachanaka ukhamax janit libiankir warminak jikxatapkta, ukat sirias warminakamp jaqichasiñataki? Nayrïr chiqanx waynanakax Bengasi markankir tawaqunakw thaqhapxi. 40 warmix janiw mä phaxsis akan jikxataskit ukax janiw walikiti, janiw nayrïr kut uñjasax jaqichasiñakikaspati. Akax jan waliw Diosax jutïr urunakats uñjistpana.\n2.- Consejo Nacional de Transición (CNT) ukax chuchi p’iqinakar katuqatapatx janiw jallallañakiti, CNT ukan jan walt’awinak utjayatapa? Nayrïrix (poligamia) ukaw utjana jichhax árabes ukankarinakax Libia markarut sarxapxi? Aka suyt’ayañt munpachatana. Ukampirus mä ch’axwäwinktanwa, ukhamax aka markan uka sarnaqäwinakax yatitakixiwa. Askispachat inestable ukham markaktans ukhax jupanakar katuqañataki? CNT ukax jan walt’äwinakt amuyt’pachati? CNT ukax 40 sapa (soltera) tawaqutx lup’iñapawa. Alá ukax pusinimp jaqichasiwir jaysk ukx jan arst’amti, jan ukasti Diosax arunakapanx maynimpikiw jaqichasiñam sasin qilqatak uka arst’ama. Pusi warminïñt munta?\n3.- Ukhamax tata, janiti Bengasinkir warminakax gustkstam ukhax , Trípoli markaruw sarasma, Az Zawiyah , Misrata ukhamarak montañas Nafusa satak ukan kawkir warmiruti munkta ukampikiñataki . Tata, ukapachparakiw sureñanakar uñjir sarasma también puedes ir a ver a las sureñas. Jank’acht’atapunist (desesperado) ukhax Bani Walid, Sirte ukat Tawarga uka markanakaruw sarasma. Janiw aka Bengasinkir chachanakatakik arskti, jan ukasti Libia markan willka jalsu uksan jakasirinakatakis uka pachparakiw sista .\n4.- Libio markankir chachanakan jan libia warmimp jaqichasitapax jan walt’aw apani. Jichhürux jan libiankir chachanakamp jaqichasitak uka warminakaw wawanakapatak libia markankañ (procedencia) mayisin sartasipxi. Uka mayiwinakapatx lup’twa, ukatx janiw wawanakapatak markankañ churañx amuykti. Uka procedencia ukax libio chachanakat jutañapa. Walikiskiwa, wawaman inak yatichäw katuqapxañapatx amuytwa. Ukampirus libiax janiw taqi libiotakikiti.\n5.- Libiankir warminakax markasan sartasiwipanx taqi ch’amampiw yanapt’apxta, Taqi ukax janit askikpacha? Ukat pä maratx kawkir chachanakampiti jaqichaskt ukanakax wawanakamampiw jaytjawayjapxatama, ukatx janiw katuqapkamati. Islamika kamachinakat aruskipañatak munst ukhax walikiskaniwa, ukanx jumamp chikt’atasktwa. Islam ukat mä religioso chachamp jaqichasim sistema, janiw libiokikiti. Diosaw mä religioso chachamp jaqichasim sasin sistama.\n6.- Señor Fiesta ukatakix mä yatiyäwiwa, siti jumax warmin yäqawinakp askinjam uñjañ munst ukhax Diosan kamachinakap yäqañamawa.\nTukuyañatakix Diosax religionas uñt’ayañ yanapt’istpana, ukhamarak markasar jaqinakasar yäqañs yanapt’istpana.\nTukuyañatakisti, Diosax religionas uñacht'ayañ yanapt'chistpana, ukapachaparak markasar yanapt'añs yanapt'arakchistpana.\nUka carta qilqatax jichhakamax 350t jila qilqäwinakw katuqt'i, ukatx warminakan derechunakapat aruskipaw utjayi, ukhamarak islamica ukan kamachinakapata, ukax Libiankirinakatakix iyawasawiwa.\nAka post ukax Libia markan 2011n maran saratasïwinakxatawa .\nURL to article: https://aym.globalvoices.org/2012/01/3649\n Libia markan 2011n maran sartasiwinakxatawa: https://es.globalvoicesonline.org/cobertura-especial/levantamiento-en-libia-2011/\n Bengasi markan mayni kullakan carta qilqatapa: https://www.facebook.com/photo.php?fbid=300275066674683&set=a.196068020428722.41068.196059987096192&type=1&ref=nf


Bible in one year - Aymara Bible 1997 - July 6\n1. Cunapachatï Salomonajj aca oración luraña tucuyäna ucqhajja, alajjpachatwa mä ninajj sarakanisina naqhantäna cuna loktäwitejj naqhantayañataqui waquichatäcäna ucaru, uqhamarac sacrificionaca loktäwinacarusa, ucatsti Tatitun jach'a cancañapasti templonjja phokhantänwa,\n2. sacerdotenacajj janiw templor mantañ muncjjapjjänti.\n3. Israelit jakenacasti ninampi, Tatitun jach'a cancañapampi templor sarakaniri uñjapjjatap laycujja, jupanacajj quillt'asisinjja orakcamawa alt'asipjjäna p'eke parapampi orakeru puriyañcama, ucatsti jupanacajj Tatiturojj yupaychapjjänwa, uqhamarac yuspagarapjjaraquïnwa, aqham sasa: “Jupasti suma Diosawa, munasiñapasa wiñayataquiraquiwa” sasa.\n4. Ucjjarusti reyimpi, uqhamarac take marcpachampejja Tatituruwa sacrificionaca loktapjjäna.\n5. Salomón reyisti sacrificionjja loktänwa pä tunca payan waranka orko vacanaca, uqhamarac pataca pä tuncani waranka ovejanacaraqui. Uqhamawa reyisa, take Israel marcasa Diosan templopa loktapjjäna.\n6. Sacerdotenacasa, levitanacas pachpancasipcaquïnwa kollana musicanaca tocañ instrumentonacampi, ucanacsti reyiw lurayäna k'ochunacampi tocañataqui aqham sasa: “Munasiñapajj wiñayataquiwa” sasa, cunapachatï Davidajj jupanacampi k'ochcäna ucqha. Ucatsti sacerdotenacajj jupanac uñcatasinjja trompetanacwa tocapjjäna, uccañcamasti Israel jakenacajj sayt'atäpjjänwa.\n7. Salomonasti uqhamaraquiw loktaraquïna Tatitun templopa nayrakatancqui uca uta ankäjja, ucansti jupajj take naqhata loktäwinaca, sumaru mantäwi loktäwinacan liq'inacapa, jupajj bronceta altara luraycäna ucatjja phokharjjänwa take naqhata loktäwinacasa, granonacata ofrendanacasa, uqhamarac liq'inacasa.\n8. Uca urunsti Salomonajj chhujllanacan fiestapwa luräna take Israel jakenacampi, jupanacasti walja jakenacawa jutapjjäna Hamat sat mantañawjata, Egipto jawiratpacha.\n9. Khepürusti mä jach'a fiestwa lurapjjäna, jupanacasti pakallko uruw fiesta lurapjjäna altara loktasina, uqhamarac yakha pakallk uruw chhujllanacan fiestap lurapjjaraquïna.\n10. Pakallkür phajjsina pä tunca quimsani urunaca sarakataruwa reyejja jakenacarojja qhitanucjjäna utanacapar cusisita sarjjapjjañapataqui, uqhamarac Davidaru, Salomonaru, Israel marcaparusa Tatitojj asqui luratapata.\n11. Cunapachatï Salomonajj Tatitun templopa wali suma tucuyäna, reyin palaciopsa, uqhamarac cuntï amtcäna ucanacan lurañataqui ucqhajja,\n12. Tatitojj arumaw juparojj uñstäna, aqham sasa: “Nayajj mayisitamjja ist'twa, uqhamarac aca cheksa templojjataqui, sacrificionacataquiw ajllisiracta.\n13. Uqhamasti, nayatejj waña pacha apayanëjja, jan jallu puriyasa, jan ucajj t'ijut'ijunacarusa yapunaca tucjayäsa ucasa, jan ucajj cunayman usunacsa marcajjaru apayanï ucasa,\n14. ucampis sutejja apqui uca marcajjatejj jisc'ar tucusina nayat mayisitani, thaktaraquitani, uqhamarac jan wali sarnakäwinacapsa apanucuni ucajja, nayajj alajjpachatpachwa ist'äjja, juchanacapsa pampacharaquïwa, ucatsti marcapan nayrakatar sartañapsa cuttayjjaraquïwa.\n15. Jichhat ucsarusti take chuymawa ist'äjja aca chekana oración luratjja,\n16. nayajj aca templorojja ajllistwa, loktaractwa sutejjajj ucan wiñaya ucancañapataqui. Nayasti imäwa, uqhamarac amtasipuniraquïwa.\n17. Jichhasti waliquiwa, jumatejj nayan nayrakatajjan sum sarnakäta David awquimjama lurasina, take cunanactejj lurañatac churcsma ucanaca, uqhamarac jaysaraquïta leyinacajjarusa, ewjja arunacajjarusa ucajja,\n18. nayasti sumwa sayt'ayä reinomjja cunjämtï David awquimampi suma amtäwir mantcäyäta uqhamaru. Juparusti arsüyätwa jupat saraker wawanacapatjja utjapuniniwa Israel marcaru apnakañapataqui.\n19. Ucampis jumanacatejj nayat sarakapjjetäta, janiraqui leyinacajjsa, ewjja arunacajjsa churapcsma ucanac phokhapcätati, jan ucasti yakha diosanacaruraqui sirvipjjäta, yupaychapjjaraquïta ucajja,\n20. jumanacarojj apsupjjämaw cawquïr oraktejj jumanacaru churapcsma ucatjja, uqhamarac nayan nayrakatajjatsa apanucuraquïwa cawquïr templotejj nayajj yakhachascta ucjja, ucatsti aca chekjja sapa cuti larusitäñataquiw tucuyä take marcanac taypina.\n21. Aca templon jach'achatäñapajja tucuyatäniwa jach'a tucjat lakayaru, ucatsti take qhititï uca chekanjama pascani ucajja muspharaniwa, ucatjja jisct'asiraquiniwa: ‘¿Cunatsa Tatitojj uqham luri aca orakempi, uqhamarac aca templompisa?’ sasa.\n22. Ucatsti juparojj sapjjaraquiniwa: ‘Aca jakenacajj nayra awquinacapan Tatit Diosaparuw apanucupjje, qhititï Egiptot apsuncäna ucaru, ucatsti jupanacajj yakha diosanacaruwa sirvipjje, yupaychapjjaraqui; ucatwa take aca jach'a jan walinaca jupanacjjaru jutayi’ ” sasa.\n1. Salomonajj Tatitun templop luraycäna, uqhamarac jupan palaciopsa ucqhatjja, pä tunca maraw pasjjäna,\n2. ucatsti cawquïr marcanactejj Hiram chachajj catuycäna ucanacwa asquichayäna, ucatjja israelita jakenacwa ucanacar utjantayäna.\n3. Ucatsti Soba chekanquir Hamat marca contra sarasinwa uca marca catuntasïna.\n4. Ucjjarusti asquichayaraquïnwa wasarancqui uca Tadmor marca, uqhamarac Hamat chekana luraycäna ucan mank'añanac imañ take marcanacaraqui.\n5. Uqhamaraquiw asquichayaraquïna patäjjanquir Bet-horón, aynachanquir Bet-horón ucanaca, uca marcanacasti nuwasiñatac lurat perkanacani, puncunacani, uqhamarac barranacanïnwa.\n6. Ucjjarusti asquichayaraquïnwa Baalat marca, ucat ucjjar mank'añanaca imañ yakha marcanacaraqui, ucjjarusti nuwasiñ carronacan cuartelanaca, caballería cuartelanaca, take cunanactejj Jerusalenana Líbano ucansa lurayañ muncäna ucanaca, ucatsti jupajj take orakpacharu apnakqui ucanacaruraqui.\n7. Ucatsti hititas, amorreos, heveos, ferezeos, uqhamarac jebuseos uca jakenacajj kheparapcäna, qhitinacatejj jan israelitanacäqui,\n8. jupanacat saraker wawanacapajj uca orakena kheparapcäna jupanacat ucjjaru, israelitanacajj jan tucjapcäna uca jakenacarusti, Salomonajj ch'ama lurañanacaruwa uchäna, uqhamäsipquiwa jupanacajj jichhürcama.\n9. Ucampis janiw qhiti israelita jakerusa mä esclavjama luräwinacapanjja sirviyascänti, jan ucasti jupanacajj soldadonacäpjjänwa, jilïrinaca, capitananaca, uqhamarac comandantenacäpjjänwa nuwasiñ carronacampin, caballerianacampina.\n10. Salomón reyejj pä pataca pheska tuncani lurayir jakenacanïnwa.\n11. Salomonasti faraonan phuchaparojja Davidana marcapatjja aptayjjaraquïnwa, jupataqui palacio luraycäna ucaru, jupajj amuyänwa Israelanquir David reyin palaciopanjja, warmipan ucan jacañapajj jan asquïtapa, cawqha chekanacarutejj Tatitun arust'äwi arcapajj mantcäna ucqhanacajja kollanätap laycu.\n12. Salomonasti take naqhatanac loktäna Tatitun altarapana, jupajj templo mantañawja nayräjjaru altara luraycäna ucqhana,\n13. cawquïri urunacantejj Moisesan leyiparjama loktañajj waquisqui uqhamaru, samarañ uruna, sapa phajjsina kallta urunacana, uqhamarac marcpachana quimsa fiestanacajj utjqui ucanacanaraqui: jan levaduran t'ant'anaca fiestana, semananacan fiestapa, uqhamarac chhujllanacana fiestapanaraqui.\n14. Uqhamaraquiw utt'ayaraquïna sapüru luräwinacapa, cunjämatï David awquipajj wact'äwaycäna uqhamaru, uqhamata sacerdotenacajj sirvipjjañapataqui, uqhamarac levitanacasa Tatitur yupaychapjjañapataqui, sapüruna cunanacantejj sacerdotenacajj yanapt'atäña munasqui ucanacan yanapt'asinaraqui. Uqhamaraquiw utt'ayaraquïna sapa puncuna uñjirinacan luräwinacapa, uqhamawa wact'ayawayäna Diosanquir Davidajja.\n15. Uqhamasti, janipuniw cunapachas jupanacajj onjjtapcänti cawcsarusa Davidan arsüwinacapatjja, sacerdotenacasa, levitanacasa, uqhamarac imat yänaca uñjirinacasa.\n16. Take cuntï Salomonajj lurañapäcäna ucanacasti lurasïnwa, cunüruttï templona cimientopa uchascäna ucqhat kalltasa tucuyatäñapcama. Tatitun templopasti sumawa tucuyatäna.\n17. Ucatsti Salomonajj saränwa Ezión-geber sat chekaru, uqhamarac kota lacanquir Elat chekaru, ucasti Edom orakenwa jicjjatasi.\n18. Hiram chachasti jilïri jakenacap tokejj barconaca, jakenaca jupar yanapapjjañapataqui apayäna, jupanacasti kotan sarnakañjja sumwa yatipjjäna, ucatsti jupanacajj Salomonan sirvirinacapamp chicaw sarapjjäna Ofir chekar puriñcama. Uca chekatsti korinacjja niya tunca pheskan waranka kilo aptaniwayapjjäna, ucatsti Salomón reyin ucaruw apapjjäna.\n1. Israel marcan awatiripa, ist'apjjaquitaya, tamar uñtat Josean marcapar irpiri, jaysapjjaquitaya; angelanac taypin khapak konuñaman kont'asiri, ist'apjjaquitaya.\n2. Efraín, Benjamín, Manasés uywatanacamarojj qhuyapayasiñampiy uñtanim. ¡Sartasiquimaya, ch'amamamp khespiyiriy jutapjjeta!\n3. Diosay, cunjämäpcäyättejj uqhamaruy cutjtayjjapjjeta, ¡qhuyapayasiñampiy uñtanipjjeta, nanacasti khespiyataw uñjasipjjä!\n4. Take ch'aman Dios Tatay, ¿cunapachcamarac marcaman mayisitapampisti k'apisitaquïscätasti?\n5. Mank'añ lantjja, jachañ churapjjesta, uma lantsti, juc'amp jachañanac utjayarapipjjesta;\n6. marca jac'a masinacajjan sawcascañaruw tucuyapjjesta, timanacajjasti nanacat larusipjjetuwa.\n15. Acapachan korinacata sipana, uqhamarac suma yänacat sipansa, juc'amp asquiwa qhititejj yatiñampi parlqui ucajja.\n26. “Jilatanaca, Abrahaman wawanacapa, uqhamarac qhitinacatejj jumanac taypit Diosar ajjsartas sarnakapcta ucanaca, take jumanacataquiw aca khespiyäwi arunacajja.\n27. Jerusalén marcan jaquirinacampi jilïrinacampejja, janiw Jesusan qhitïtaps yatipcänti. Janiraquiw amuyt'apcänti cuntejj sinagogana sapa samarañ uruna profetanacan kellkatanacap leepcän ucsa. Ucampis Jesusar jiwayasajj jupanac quicpaw uca profecía arunacjja phokhapjje.\n28. Jupar jiwayañataquejj janiw cuna juchsa jicjjatapcänti. Uqhamäquipansa jupar jiwayañataquejj Pilatorojj mayisipcaquïnwa.\n29. Ucatsti take cunatï jupjjat kellkatäcäna ucanac phokhasjjepanjja, cruzat apakasinjja sepulturaruw imjjapjjäna.\n30. Ucampis Diosaw jiwatanac taypit juparojj jactayi.\n31. Jesusasti walja urunacawa, uqhamaraqui walja cutiraquiw uñstäna, Galileat Jerusalenar jupamp chica maqhatapcäns ucanacaru. Jichhasti ucanacaw jupatjj jakenacar yatiyapjje.\n32. “Nanacasti jumanacarojj cuntï Diosajj awquinacasar arsuwaycäna uca suma arunacwa yatiyapjjsma.\n33. Ucsti jiwasa jupan wawanacaparojj Diosajj arsutapjja phokhestuwa, Jesusar jactayasa, cunjämtï payïr salmonjja kellkatäqui: ‘Jumaw nayan wawajjätajja. Nayaw jichhajj jumar jacañ chursma’ sasa.\n34. Diosasti jiwatanac taypit jactañapjja yatiyaraquïnwa, janchipan jan ñusjañapataqui. Kellkatansti saraquiwa: ‘Jumanacaruw churapjjäma cuntï Davidar churañ amtcäyät uca bendicionanacjja’ sasa.\n35. Ucatpï saraquejja yakha salmonjja: ‘Janiw juman munat sirviriman janchip ñusjañapjja munätati’ sasa.\n36. Chekpachansa Davidajj jupa tiempo jakenacaru Diosan sataparjam sirvisinjja, jiwjjänwa. Ucatsti awquinacapampi chicaraquiw imt'atäjjäna, janchipasti ñusj-jjaraquïnwa.\n37. Ucatsipana, qhitirutejj Diosajj jactayqui ucan janchipajj janiw ñusjcänti.\n38. Jilatanaca, jumanacajj ac yatipjjañamawa: Juchat perdón utjatapajja, Jesús tokew jumanacarojj yatiyasi.\n39. Ucatwa jupar iyawsirinacajj jupa toke perdón jicjjatapjje, take cunattï Moisesan kellkataparjama jan perdón jicjjatañ puedepcän ucanacata.\n40. Amuyasipjjam, ucataraqui profetanacan aqham sas arsutanacapasti jumanacjjar phokhasiscaspan:\n41. ‘Yatipjjam, larusirinaca, muspharapjjam, ina ch'usar tucupjjaraquim. Naya Diosaw jumanacan urunacamanjja jach'a luräwinac lurta. Ucanacarusti janiw jumanacajj: ‘Chekaw’ sapcätati, ni qhiti jumanacar ucanac yatiyquïpansa.’ ”\n42. Pablompi mayni jilatanacampi judionacan sinagogapat mistjjepansti, jan nacïwitpach judiöpquis ucanacaw jupanacar achict'apjjäna, jutir samarañ uruna wasitata jupanacar ucanacjjat parlapjjañapataqui.\n43. Sinagoga tantachasïwi tucuyjjatatsti, judionacat waljaniw Pablompi Bernabeampirojj arcapjjäna. Judionacan sarnakäwinacaparjam suma judío tucurinacasa arcapjjaraquïnwa. Pablompi Bernabeampisti jupanacarojj ewjjt'apjjaraquïnwa Diosan munasiñapan ch'aman sayt'apjjañapataqui.\n44. Jutir samarañ urusti, niya marcpachaw Diosan arunacap ist'añataquejj tantachasipjje.\n45. Uqham walja jakenac uñjasinjja, Judionacajj wal colerasipjjäna. Pablon arunacaparusti: ‘Janiw chekäquiti’ sapjjänwa. Juparusti cunaymanwa tokepjjaraquïna.\n46. Ucapachasti Pablompi Bernabeampejj jan ajjsarasaw sapjje: —Waquisipunïnwa nayrakata jumanac judionacar Diosan arunacapa parlañajja. Ucampis jumanacajj janiw catokañ munapctati. Janiraquiw wiñay jacañatacjam amuyasipctasa. Ucatpï jichhajj nanacajj jan judionacäpquis ucanac taypirojj sarjjapjjäjja.\n47. Tatitusti aqham sasaw nanacarojj sapjjetu: ‘Marcanacan khanapataquiw jumarojj uchsma. Uqhamaraquiw juma toke take acapachanquir jakenacan khespiyasiñapataqui’ sasa.\n48. Uc ist'asinsti, jan judionacäpquis ucanacajj cusisipjjänwa. Sapjjaraquïnwa: “Tatitun arunacapajj wali sumapuniwa” sasa. Ucatsti qhitinacatejj wiñay jacañatac waquichatäpcän take ucanacajj iyawsapjjaraquïnwa.\n49. Uqhamaw Tatitun arunacapajj parlasïna take uca chekanacana.\n50. Ucampis judionacajj mä kawkha asquit uñt'at warminacaru, uqhamarac uca marcan wali aytat chachanacampiruw parlapjje. Jupanacarusti Pablo uqhamarac Bernabé contra sayt'apjjañapataquiw amtayapjjaraqui uca marcat jaksuñcama.\n51. Uqhamïpansti Pablompi Bernabeampejj uca jakenacataqui cayunacapat lak'a polvonac thalarasisinjja, Iconio marcaruw sarjjapjjäna.\n52. Tatitur iyawsirinacasti wali cusisitäpjjänwa. Kollan Ajayumpi phokt'atäpjjaraquïnwa.


Marcos 4 - Holy Bible [Aymara Bible 1997] - (Mar 4)\nJesusajj wasitatwa kota thiyan yatichaña kalltäna, ucatsti walja jakenacaraquiw ucaru tantachasipjjäna. Jakenaca waljïpansti Jesusajj mä boter mantasinwa kont'asïna; take jakenacasti wañancapjjänwa.\nJesusasti cunayman uñtasïwinacampiw yatichäna, saraquïnwa:\n—Ac ist'apjjam: Mä yapuchir jakew phawir mistu.\nPhawantqui ucqhasti yakhep jathanacajj thaquiruw willnokti. Jamach'inacasti jutasin uca jathanacjja k'al pallthapiwayapjje.\nYakhep jathanacasti jan wali lak'ani kalanac taypiruw puri. Uca jathasti juc'a lak'anïtap laycojj mäquiw misturaniraqui.\nUcampis cunapachatejj lupejj lupt'anjje ucqhajja, mäquiw wañsuwayjje jan suma saphintatätap laycu.\nYakhep jathanacasti ch'aphinac taypiruw puriraqui. Ch'aphinacasti jiltasinjja chhaktayiwa; janiraquiw achuyquiti.\nYakhep jathanacasti suma lak'awjaruw puri. Misturanisinsti jiltiwa, sumrac achu; mayatjj quimsa tuncaru, sojjta tuncaru, yakhepasti patacaru.\nUcatsti Jesusajj jupanacarojj sänwa: —Jumanacatejj ist'añ munapjjstajja ist'apjjam —sasa.\nCunapachatejj Jesusajj sapac kheparjjäna ucqhajja, mä kawkha jakenacaw tunca payan discipulonacampejj jutapjjäna, uca yatichäwipat jisct'apjjaraquïna.\nJesusasti jupanacarojj sänwa: —Jumanacarupï khanpach yatiyatajja jan amuyt'caya Diosan reinopatjja, ucampis mayninacarojj take cunas uñtasïwinac tokwa yatiyasi,\nuñjcasinsa jan uñjapjjañapataqui, ist'casinsa jan amuyt'apjjañapataqui, janirac Diosar cutiquipstasin juchanacapsa perdonatäñapataqui —sasa.\nUcatsti sascaquïnwa: —¿Janit jumanacajj uca yatichäwjja amuyt'apcta? Uqhamasti ¿cunjämarac yakha yatichäwinacsti amuyt'apjjätasti?\nPhawir jakejja, Diosan arunacap parlir jakëcaspas uqhamawa.\nYakhep jakenacajj thaquir purquis uca jathanacar uñtatawa. Diosan arunacap ist'apquis ucspachaw supayajj jutasin chuymanacapat uca arunacjja k'al chhaktayi.\nYakhepanacasti kalanac taypir purquis uca jathanacar uñtatawa. Diosan arunacap ist'asajja mäquiw cusisiñamp catokapjjaraqui.\nYakhepanacasti ch'aphinac taypir purquis uca jathanacar uñtatawa. Diosan arunacap ist'asinjja,\nUcatsipana yakhepanacajj Diosan arunacap ist'asinjja catokapjjewa. Ucatsti achupjjaraquiwa suma lak'ar purquis uca jathanacar uñtata; mayat quimsa tuncaru, mayat sojjta tuncaru, yakhepasti patacaru —sasa.\nUcjjarusti saraquïnwa: —¿Uqhamasti mä lamparajj mä cajón mankharu uchañataquiti, jan ucajj iquiñ mankhar uchañataquicha? ¿Janit mä lamparajj khant'añataqui mä khanawjaru uchatäqui?\nTake cunatejj imantatäqui ucajj khanstapuniniwa, take jan yatitäqui ucasa yatisiraquiniwa.\nJumanacatejj ist'añ munapjjstajja, ist'apjjam —sasa.\nUcjjarusti sascaquïnwa: —Cuntejj ist'apctas ucatjja amuyt'asipjjam. Cuna tupumpitejj mayninacar tupt'apcätajja uca tupumpiraquiw jumanacarojj tupt'atäni. Ist'apctas ucanacarojj ucat juc'amp yapjjatatäniwa.\nUtjirinirusti, juc'ampiw yapjjatasini, ucampis jan utjirinirojja cuna juc'apatï utjquis ucamppachaw apakasini —sasa.\nJesusasti sascaquïnwa: —Diosan reinopajj cunjämtï phawantat jathajj jilsuwayqui uqhamar uñtasitawa.\nJakejj jatha phawantasinjja utapar iquiriw sarjje, ucatsti sartjjaraquiwa. Uqhamaw urus arumas pasawayi. Jathasti ucchañcamajj alsunisinjja jiltiwa, ucampis yapunejj janiw yatquiti jathan cunjäm jiltatapsa.\nJathajj orakenjja jupapachaw jilasqui; nayrakatajj aliw mistu, ucjjarusti amuchrantiwa, ucatsti pokorjjaraquiwa.\nCunapachatejj achojj suma pokoratäjje ucapachasti, yawthapiriw mistupjje cosecha horasajj purinjjatap laycu —sasa.\nJesusasti saraquïnwa: “¿Cunar uñtasitas Diosan reinopajja? Jan ucajj ¿cuna uñtasïwimpich chicayañäni?\nDiosan reinopajj oraker phawantat mostaza jathar uñtasitawa. Uca jathajj acapachan utjiri take jathanacat sipansa juc'amp jisc'aquiwa.\nPhawantatatsti, take alinacat sipan jach'aw jili. Jach'a layminïtap laycusti jamach'inacas ch'iwinacaparojj tapachasipjjaraquispawa.”\nUqhamwa Jesusajj Diosan arunacapatjja yatichäna, walja yakha amuyt'äwinacampi, cawqhacamatejj jakejj amuyt'irjamäcän ucqhacama.\nJaniw cuns uqhamaqui parlcänti, jan ucasti uñtasïwinac tokew parläna, ucampis discipulonacaparojj take ucanacatjja sumpun khanañchäna.\nUcürpacharaquiw jayp'thapjjepana Jesusajj discipulonacapar säna: —Kota qhurcatar maqhatañäni —sasa.\nJakenacar jaytjawayasinsti Jesusarojj cawquïr botenccäntejj uca pachpatwa apjjapjjäna. Yakha botenacasti jupamp chicajj sarapjjaraquïnwa.\nUcatsti mä jach'a thayaraquiw sartäna; mathapisti boterojj umampiw chhaktayirjamäna.\nJesusasti khepäjj c'uchun ch'ijmt'asisin iquiscäna. Discipulonacapasti jupar sartayasinjja sapjjänwa: —Yatichiri, ¿janit amuycta jiwarascaquiñäniti? —sasa.\nJesusasti sartasinjja thayarojj tokenokänwa. Kotarusti saraquïnwa: —¡Amuct'am! ¡T'acuraraquim! —sasa. Thayasti t'acurjjänwa, mathapinacasti chhaktawayjjaraquïnwa.\nUcatsti Jesusajj discipulonacaparojj saraquïnwa: —¿Cunats ucatak sustjasipjjta? ¿Cunatarac jan iyawsañanïpjjtasti? —sasa.\nDiscipulonacapasti wal ajjsarapjjäna, jupanac puraraquiw parlarasipjjäna: —¿Qhitiraquïpach acasti? ¡Juparojj thayas kotas jaysaquiraquisä! —sasa.


Salmos 90 - Holy Bible [Aymara Bible 1997] - (Sal 90)\nTatay, mitat mitjjar jakenac taypinjja, jumaw nanacan imantasiñajjätajja.\nKollunac janïr utjquipana, acapachas janïr utjquipana, wiñayatpacha, wiñayataquiw jumajj Diosätajja.\nJumaw jakerojj lak'ar tucuytajja, “Jakenaca, lak'ar cuttjjapjjam” sasa.\nJumataquejj warank marajja, wasür tucusir urur uñtataquiwa, arum ch'amacajj tucusqui uqhämaquiwa.\nJakerojj munquir jan munquir aptajja, samcäcaspas uqham chhaktaytajja,\njakenacajj korar uñtataquïpjjewa, alsusinjja willjta tokeruw pankarsu, jayp'u tokerusti pharsusin jiwsjjaraqui.\n¡Juman k'apisiñamajj tucjapjjetuwa, jan amuyun antutapjjetu!\nJucha luratanacajjajj nayrakataman uñsti, jamasat luratanacajjsti khanaruw mistuytajja.\nJacañ urunacajjajj k'apisiñam laycuw tucusi, jacañajjasti mä samanjamaquiw tucusi.\nYakhepanacajj pakallk tunc maraw jacapjje, ch'amaninacasti quimsakallk tunc maracamaw puripjje, ucatak jacañasti, jan walt'añanacamp, khathami sarnacañampic apani. ¡Urunacasti jakenacjamaw janc'ac tucusiraqui!\n¿Qhitirac k'apisiñamamp lurjatanac yatisti? ¿Qhitirac k'apisiñam uñt'isti?\nTatay, uñtanjjapjjaquitaya, ¿cunapachcamarac apanucupjjetätasti? Aca uywatanacamat qhuyapt'ayasim;\nwilljtatpach qhuyapayasiñamamp phokt'apjjeta, jacañajjansti cusisiñampiw k'ochupjjä;\nkawkha urunacatejj t'akhesiyapquista ucqharac cusisiyapjjeta, walja maranac t'akhesipjjatajj laycu.\nUywatanacamajj luratanacam uñjapjjpan, wawanacapasti khapak cancañam uñt'apjjaracpan.\nTatitun munasiñapajj jiwasanacampïpan. Tatay, luräwinacajjarojj juc'ampiy jiljjatayam, ¡jïsa, irnakatanacajjarojj juc'ampiy thuruñcham!


Isaías 36 - Holy Bible [Aymara Bible 1997] - (Isa 36)\nEzequías reyejj tunca pusin mara apnakcän ucqhajja Senaquerib reyiw nuwjiri jutäna, jupasti Asiria marcan reyipänwa, Judá oraken ch'amani marcanacarusti k'alwa nuwjäna, atipjasinsti catuntasiraquïnwa.\nLaquis sisqui uca chekatpachwa jilïri comandanteparojj Ezequías reyin ucar qhitanïna, jupasti Jerusalenancänwa. Asirionacan ejercitopajj wali ch'amanïnwa, ucatsti amstancquis uca estanque jac'aruw purintapjjäna, Pañonac T'ajjsurin thaquipäquis uca chekaru.\nUcqharuw Hilcias chachan Eliaquim yokapajj mistsunïna, jupasti palacionjja yänac uñjirïnwa, Sebna kellkeri uqhamarac Joa chacha, jupasti Asaf chachan yokapänwa, reyin kellkeriparaqui, jupanacaw jicjjatiri mistunipjjäna.\nAsirio oficialasti sänwa: —Yatiyapjjam aca arunaca Ezequías reyiru, aca arunacasti Asiria marcanquir jach'a reyin arunacapawa, sapjjaraquim: ‘¿Cunatsa jumajj jan onjjtasta?\n¿Amuytati suma arunacajj, cuntejj soldadonacajj lurqui nuwascaraqui ucampis mayaquïtapa? ¿Qhitirus alcatasta nayataqui sayt'asiñamataquejja?\nAmuyatajjatjja Egiptoruw alcatastajja. Jichhajj waliquiwa. Egiptojj nayataquejj mä jisc'a p'aquit sokosampi sasiquiwa, maynitejj uca p'aquit sokosaru alcataschejja, uca lawajj p'aquisiniwa, ucatsti uca alcatasirirojj chhokhontaraquiniwa, amparapsa junsuniwa. Ucaw faraón, Egiptonquir reyejja, qhitinacatejj jupar alcatasipqui ucanacataquejja.\nUcampis jumatejj sitasmajja: Nanacajj Tatitu Diosajjaruw iyawsapjjta sasajja, ¿janit Ezequías reyisti uca Diosan altaranacapsti k'al t'unthapiyquisti, uqhamaraqui uca Diosar churañ culto chekanacsa, ucatsti Jerusalenanquir jakenacarusa, Judänquiri jakenacarusa, mä altarjjanac culto churapjjam sisquisti?\nJichhajj mä arust'äwir mantam nayan jilïrejjampi, Asirianquir reyimpi; nayajj pä waranka caballonac churäma, inach ucanacataqui jakenac jicjjatäta.\nJumajj janiw Asiria marcat jutiri ni mä menos ch'amani oficialaparus jaltaycasmati, ¿amuytati Egipton caballonaca, uqhamaraqui jakenacapa jicjjatañjja?\nUqhamarus jumajj ¿amuytati nayan jutatajja aca marcar t'unjañataqui, jan Diosaman yanapata? ¡Yatim, jupa quipcaw nayarojj jumar t'unjañataqui arup churaraquitu!’\nEliaquim, Sebna uqhamaraqui Joa asirio oficialarojj sapjjaraquïnwa: —Achict'asipjjsmawa, arameo arut parljjayapjjeta, nanacajj uca arjja yatipjjtwa. Hebreo arutjja jan parljjayapjjestati, take qhitinacatejj perka patancasipqui uca jakenacajj parlatasjja ist'apjjewa —sasa.\nUcampisa asirio oficialajj sänwa: —Janiwa jumanacan jilïrimaruti, ni jumanacarusa uca arunac sañataquejj jilïrejjajj qhitanquituti jan ucasti qhitinacatï chekpachansa uca perka patancasipqui uca jakenacar sañataquiw qhitanipjjetu, jupanacasa jumanacjamaraquiwa pachpa guanopa mank'asipjjani, pachpa chhojjopa umasipjjaraquini.\nUcatsti oficialajj sayt'asisin wali jach'at art'asïna hebreo aruta: —Cuntejj Asirianquir jach'a reyejj sapctam uca arunac ist'apjjam:\n‘Ezequiasampejj jan c'arintayasipjjamti, jupajj janiw khespiyapcätamti.’\nEzequiasajj jumanacar parlañ munapjjätamjja, ‘Diosar jaysañäni, jupaw khespiyistani, jupajj janiw muncaraquiniti aca marcan Asirio reyin amparapar puriñapjja’ sasa,\njan juparojj ist'apjjamti. Asirianquir reyejj qhitanipjjetuwa, jumanacajj jupampi sumar mantapjjañamataqui. Catuyasjjapjjam, ucatsti sapa maynis uva yapupatjja mank'asiscaniwa, higo yapupatsa uqhamaraqui, sapa mayniraquiw pachpa uma phuch'upat umasiscani.\nUcatsti mä marcaruw apapjjätam, uca marcasti jumanacan marcamjamaraquiquiwa, trigos uvas achuraquiwa, ucan t'ant'a lurapjjäta vino apsupjjaraquïta.\nEzequiasatejj ‘Tatituw khespiyistani’ sapjjätamjja, jan jupampi c'arintayasipjjamti. ¿Yakha marcanacarusti diosanacapajj khespiyiti Asirianquir reyin amparapatjja?\n¿Cawquincaraqui Hamat, uqhamarac Arfad sisqui ucanacan diosanacapasti? ¿Cawquincaraqui Sefarvaim sisqui ucan diosanacapasti? ¿Samariarusti Asiria reyin ch'amapatsti khespiyapjjeti?\nTake uca marcanacatjja, ¿cawquïri marcan diosaparaqui khespiyisti Asirianquir reyin amparapatsti? ¿Cunatrac jumanacasti lup'isipcta Jerusalenar Diosan khespiyañapsti? — sasa.\nJupanacasti amuquiw kheparapjjäna, janiw mä arsa arscjjapjjänti, reyiraquiw jupanacarojj jan cunsa sapjjañapataqui arsutayna.\nUcapachaw Eliaquim qhititejj palacion yänac uñjirïcän ucajja; Sebna kellkerisa, Joa reyin secretariopasa, llact'asisinjja isinacap ch'iyarasipjjäna, ucatsti Ezequiasar uñstiriw sarapjjäna, cuntejj asirio oficialajj siscatayna ucanac yatiyañataqui.


México marka irpirin jaqichasïwipat jan yatit qilqäwi (expediente) · Global Voices Aymarata\nJaqukipäw uñt'ayata/apkatata 14 Anata phaxsi 2016 15:09 GMT\nAka blog ullart'apxañäni Français, Malagasy, Español\nAngelica Rivera y Enrique Peña Nieto el día de su boda, celebrada en la Iglesia Catedral de San José de Toluca. Foto: Aristegui Noticias.\nAka yatiyäwix armen Aristegui, Daniel Lizárraga, Rafael Cabrera, Irving Huerta ukat Sebastián Barragán jila kullakanakan lurat Aristegui Noticias (México) jupanakatakiwa, ukat mä amtar puris aka uñakipäwinak yatiyañatak CONNECTAS ukan wiltat uñacht’ayata.\nTiliwisyunat uñjataxa, jichha México marka irpirïk Enrique Peña Nieto wali uñt’at kunaymanir tukuri Angélica Rivera-mpix iyawsäw jaqichasïwipax mä hada siwsäwjamanwa. Ukampirusa, aka jaqichasïwixa janiw thakirjam luraskatanati, kunatix k’arisiwinaka ukhamarak Arquidiócesis Primada taypin tuküwinakaw utjäna.\nAka jaqichasïw lurasiñpatakix jan wali amtanakaw lurasina, kunatix ministerio sacerdotal apnaqäw presbítero José Luis Salinas Aranda aparapxän, kunatix jupax Televisa-tuqin pastorales luräwinak sarantayaskäna, Angélica Rivera nayrïr chachapamp tiliwisyun sarantayir José Alberto Castro jaqichasïw anulañataki layku. Ukw uka markanx Aristegui Noticias ukhamarak riwista Proceso uñachtayapxixa.\nAka jan walt’awix juka urunak Papa Francisco México markar nayrïr purïwipatakiw uñstixa, khititix jichhürux waranqan waranqanakampiw katuqatäna ukhamarak marka irpir Enrique Peña Nieto jupampisa, aka marka irpirixa janiw aka imantäwinak yatisiñ munkänt kunjamatix yatiyirinakax CONNECTAStuqin yatiykipapxana.\nKunapachati aka jaqichasïwix luraskanxa, jaqinakat yatiyir riwistanakax aka jaqichasïwit walpinw yatiyapxan uñacht’ayapjanxa, aka jaqichasïwix 27 urunak saraxkipan lapaka phaxsit 2010 maran Toluca catedral-an lurasina. Aka jaqichasïwix marka irpirïñatak chhijlläwir sarantañatakiw wal tiliwisyun taypin ch’amanchatäna, ukampirusa, jaqichasïwixa nayrjaw lurasina, ukatw Tribunal de la Rota Romana, Vaticano-tuqitxa, aka jaqichasiwirux “justisya jach’a tukuwjamaw” amuyarakixa.\nYupaychañ uta apnaqirinaka, Santa Sede sarantayirinak ukhamarak Enrique Peña Nieto pachpaxa, kunapachati Estado de México irpirïkanxa, aka jan wali sarantäw Angélica Rivera nayrïr jaqichasïw yupaychañ utat anula-ñatakix yatipxanwa. Taqpach laphinak apsüw jichhür México irpirir jaqichasiñpatakixa, padre Salinas Aranda sarantäwip mayjt’ayawayi, khititix taypi sata phaxsiw chhaqtawayxi, jan khitin ist’ata mayiwinakapa, kunatix religioso jakäwipax janiw sarantkänt thakiparjamaxa.\nQhip qhipax padre Salinas jupax mä qilqaw Papa Francisco-r yanapap mayisin akham apayäna:\nChuymaxan ampar uskusis ukhamarak kunjamatix jumax wali llamp’u chuymanjam uñt’atataxa. Juman irpir chuymamaruw aka chuyma ch’allxtayir jan walt’aw uchta\nUkapachpan sacerdote-x sarakïnwa:\nAka qilqäwix walja amuyunakaniwa. Wali suti askiwa nayar ñanqhachäwinak ministerio sacerdotal-tuqin luräwin qhanañchaña ukat q’umak mistsuñataki, kunatix nayax sanción canónica ukampiw taripayatäta, ukhamañpatakix Yupaychañ uta jilïr apnaqirinaka, ukhamarak k’uk’u jaqinakaw uka taypinkapxi.\nQilqatanakapanxa, padre Salinas jupax sumw amuyan aka kullaka Angélica Rivera jilata José Alberto Castro-mp jaqichasïw anula-siñpatakix “mayni jaqiwa” wal uka mayina, ukhamat aka kullaka Angélica Rivera-x qhispin jaqichasiñatak Enrique Peña Nieto jupampi, jichhürunak México marka irpiri.\nAngélica Rivera-mp José Alberto Castro-mpix 90 maranakat jan jaqichasis jakakpxanxa. Jupanakax kimsa phuchhanakanipxiwa: Sofía (1996), Fernanda (1999) ukhamarak Regina (2005) maranakan yuritanaka.\n2004 maranw Nuestra Señora de Fátima Yupaychañ utan, México DF-tuqin jan kuna yatiyirinakan jaqichasipxäna.\n9 urunakatxa, samarañ uruna, 11 urunak saraxkipan jallu qallta phaxsit 2004 maranxa, Acapulco-tuqin Pichilingue playa-ruw wila masinakampamp masinakapamp kunaw sarapxäna, mä ceremonia jaqichasïw laykuk lurañataki. Aka ceremonia-x padre Salinas juparakiw luränxa.\n2008 maraxa, Rivera-mp Castro-mpix jaljtäw civil taypit rixintapxana. 2009 marax kunaymanir tukuri jaqichasiw anula-ñ achuqa phaxsin mayismachakitänaxa. 19 urunak saraxkipan llamayu phaxsitx uka pacha maratxa, Tribunal de la Arquidiócesis ukaxa, Rivera-mp Castro-mpi jaqichasïw anuläna, janiw walikit sasina, playa-n ceremonia luräws ukhamaraki anuläna.\nMä aruskipäw-sikt’äwin, kullaka Riverax sarakinwa:\nCivil-tuqit jaljatäwitatxa, Yupaychañ utat jaqichasïw anuläw mayta, ukatatw Yupaychañ utax jan jaqichasïw thakirjam luraskäspant ukham uñakipapxatan uka yatiskta, kunatix janiw laphinak luräwinakax thakiparjam 2 urunak saraxkipan jallu qallta phaxsin luraskänti, janiw surtijax utjkänti, janiw jaqichasïwijix utjkänti, ukatatsa, Fátima yupaychañ uta padre-xa, khititix rixintkän jaqichasïwx janiw jaqichasïw lurañatak iyaw sawinïkanti.\nKunapachati anulaskanxa, Arquidiócesis-ax mä taripayäw padre Salinas jupar qallantäna, khitirutix wal mä misa acción de gracias urun luras laykukiw wal taripayäna, ukampirus janiw kuns padre Ramón García López juparux kuns lurkänti, kunatix aka padre-w Rivera-mp Castro-mpirux Fátima Yupaychañ utanx jaqichanxa, jichhürunakax ministerio luraskakiwa.\nAkan uñakipm kunjamans Angélica Rivera jaqichasïwix amuyañataki ukhamarak kunjamas anuläsin Enrique Peña Nieto-mpi jaqichasiñpatakixa.\nAka yatiyäw taqpach ullarañatakix akar limintam:


Hechos 11 | Online Bible | New World Translation\nPedrojj apostolonakaruw qhanañchi (1-18)\nBernabeampi Saulompejj Siriankir Antioquía markankapjjewa (19-26)\nDiscipulonakajj cristianonaka sasin uñtʼatäjjapjjewa (26)\nÁgabo chachajj manqʼat pistʼañaw utjani sasaw yatiyi (27-30)\n11 Yaqha markankir jaqenakasa Diosan arunakap katoqapjjarakiwa sasaw Judeankapkäna uka jilatanakarusa apostolonakarus yatiyapjjäna. 2 Pedrojj Jerusalenar makatäna ukhajja, circuncisión* toqet saytʼasirinakaw jupa contra parlañ qalltapjjäna,* 3 akham sasa: “Jan circuncidat jaqenakan utaparuw jumajj manttajja, jupanakamp chikarakiw manqʼtajja” sasa. 4 Ukatwa Pedrojj jupanakar taqe kunatï paskäna ukanak qhanañchañ qalltäna, akham sasa: 5 “Nayajj Jope markanwa oración luraskayäta, ukhamaruw mä visión uñjta, ukansti linot lurat mä jachʼa mantelar uñtataw alajjpachat pusi esquinapat nayan ukar warkoqtanïna. 6 Nayajj uk sumpach uñjjatta ukhajja, oraqenkir pusi kayuni animalanaka, salvaje animalanaka, asirunaka, jararankhunaka,* alajjpachankir jamachʼinaka uñjta. 7 Ukatjja mä aru istʼarakta, akham siri: ‘¡Pedro, sartam, kharinukusin manqʼantam!’ sasa. 8 Nayajj akham saraktwa: ‘Janipuniw manqʼantkiristti Tata, kunatï qʼañüki, jan qʼomachatäkaraki ukanakajj janipuniw kunapachas lakajar mantirïkiti’ sasa. 9 Mayampiw arojj alajjpachat istʼasirakïna, ukampejj pä kutiw istʼasjjäna, akham siri: ‘Kunanaktï Diosajj qʼomachki ukanakarojj jan qʼañuw sasajj sisjjamti sasa. 10 Kunapachatï uka arojj kimsa kuti istʼasjjäna ukhajja, taqe ukanakajj mayampiw alajjpachar aptatäjjäna. 11 Ukhamaruw kimsa chachanakajj purinipjjäna, kawkintï nanakajj alojasipkayäta uka utaru, jupanakajj Cesarea markat khitanitaw nayan ukar jutapjjatayna. 12 Jan akchʼas pächasimti, jupanakamp chik saraskakim sasaw espíritu santojj* nayar situ. Mayni sojjta jilatanakas nayamp chikaw sarapjjäna, uka jaqen utaparuw mantapjjarakta. 13 ”Kunjamsa jupajj utapan saytʼat mä angelar uñjatayna ukwa yatiyapjjetu, uka angelajj akham sasaw jupar satayna: ‘Jope markar mä qhawqha chachanak khitam, Pedro sutimp uñtʼatäki uka Simonar jawsayanim, 14 salvasiñatakejj jumasa familiamasa kunanak lurapjjañamas wakisi ukanak jupaw yatiyätam’ sasa. 15 Kunapachatï nayajj parlañ qalltkta ukhajja, espíritu santow jupanakjjar purïna, kunjamtï qalltan jiwasjjar purinkäna ukhama. 16 Ukatwa kuntï Tatitojj siskäna uk amtta, jupajj akham sirïnwa: ‘Juanajj umampiw bautisäna, ukampis jumanakajj espíritu santomp bautisatäpjjätawa’ sasa. 17 Ukhamasti kuntï Diosajj inak* churki ukwa jupanakajj katoqapjje, kunjamtï Tatit Jesucristor creyirinakajj katoqktan ukhama. Ukhamajj ¿khitïtsa nayajj Diosar jarkʼañatakejja?”. 18 Ukanak istʼasajj janiw jupanakajj kamsjjapjjänsa, Diosarus jachʼañchapjjarakïnwa, akham sasa: “Ukhamajj Diosaw yaqha markankir jaqenakan arrepentisipjjañap muni, ukhamat jakañ katoqapjjañapataki” sasa. 19 Ukhamajj Estebanar jiwayapkäna uka qhepatjja, khitinakatï tʼaqesiyatäsin ananukut uñjasipkäna ukanakajj Fenicia, Chipre, Antioquía uksanakaruw sarjjapjjäna, jupanakajj judío jaqenakarukiw Diosan arunakapat parljjapjjäna. 20 Jupanak taypitjja mä qhawqha chachanakaw Chipre ukhamarak Cirene markanakat Antioquía markar jutapjjäna, griego aru parlir jaqenakaruw parlapjjarakïna, Tatit Jesusan suma yatiyäwinakap qhanañchasa. 21 Ukhamarus Jehová* Diosan amparapaw jupanakampïskäna, ukatjja walja jaqenakaw creyipjjäna, Tatiturus kuttanjjapjjarakïnwa. 22 Jupanakjjat yatiyäwejj Jerusalén markankir congregacionaruw purirakïna, jupanakasti Antioquía markakamaw Bernabear khitapjjäna. 23 Jupajj purïna ukhajja, Diosan wali khuyapayasirïtap* uñjasajj wal kusisïna. Tatitur taqe chuym arkasipkakim sasaw taqe jupanakar chʼamañchtʼäna. 24 Bernabeajj Diosar taqe chuyma confiyiri,* espíritu santomp phoqtʼata ukhamarak suma jaqënwa. Waljaniw Tatitun arkirinakapar yapjjattarakïna. 25 Saulor jikjjatañkam* thaqeriw jupajj Tarso markar saräna. 26 Jupar jikjjatasajja* Antioquía markaruw irpanïna. Ukhamajj marpachaw jupanakamp chikajj congregacionan tantachasipjjäna, walja jaqenakaruw yatichapjjarakïna. Tatitun discipulonakapajj Antioquía markanwa nayraqatajj cristianonaka sasin uñtʼatäjjapjjäna, Diosatwa uka suti katoqapjjäna. 27 Uka urunakanjja mä qhawqha profetanakaw Jerusalenat Antioquía markar saraqapjjäna. 28 Kawkïritejj jupanakat Ágabo satäki ukajja, niyaw oraqpachan wali manqʼat pistʼañajj utjani sasaw espíritu santon yanaptʼatajj yatiyäna. Cheqas Claudion* tiempopanwa ukajj pasäna. 29 Ukatwa discipulonakajj Judean jakir jilatanakar yanaptʼanak apayañ amtapjjäna, qhawqhatï sapa maynin utjkäna ukarjama. 30 Cheqas ukarjamaw lurapjjäna, ukatwa Bernabeampir Saulompir khitasajj uka yanapanak jilïr irpirinakar* apayapjjäna.\n^ Jan ukajja, “jupamp jiskhisiñ qalltapjjäna”.\n^ Variante: “khariptʼayasirïtap”.\n^ Jan ukajja, “iyawsiri”.\n^ Variante: “katjañkam”.\n^ Variante: “katjasajja”.\n^ Jupajj Roma markan apnaqeripänwa.